cyanic-selkie/wikianc huggingface dataset:
നിലമ്പരണ്ട
ഔഷധ ശാസ്ത്രം
നിലമ്പരണ്ടയിൽ നിന്ന് വേർതിരിച്ചെടുത്ത പോളിഫീനോളിക് മിശ്രണങ്ങൾക്ക് ശരീര കോശങ്ങളുടെ ആയുസ്സ് വർദ്ധിപ്പിക്കുവാനുള്ള ശേഷിയുണ്ട്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം വർഗ്ഗം:ഫാബേസീ
ഇന്ദ്രജ
ഇന്ദ്രജ തെലുഗു, മലയാളം സിനിമകളിലെ അഭിനയത്തിന് പേരുകേട്ട ഒരു ഇന്ത്യൻ അഭിനേത്രിയാണ്. ടെലിവിഷൻ ഷോകൾക്ക് പുറമേ കുറച്ച് തമിഴ്, കന്നഡ സിനിമകളിലും അവർ അഭിനയിച്ചിട്ടുണ്ട്.
മുൻകാലജീവിതം
ചെന്നൈയിലെ ഒരു തെലുഗു ബ്രാഹ്മണ കുടുംബത്തിലാണ് ഇന്ദ്രജ ജനിച്ചത്. രാജാത്തി എന്നാണ് യഥാർത്ഥനാമം. മൂന്ന് സഹോദരിമാരിൽ മൂത്തവളായ അവർ ഒരു കർണാടക സംഗീത പാരമ്പര്യമുള്ള കുടുംബത്തിൽ നിന്നാണ് വരുന്നത്. സ്കൂൾ കാലഘട്ടത്തിൽ സംഗീത, നാടക മത്സരങ്ങളിൽ സമ്മാനം നേടിയിരുന്നു. പരിശീലനം സിദ്ധിച്ച ശാസ്ത്രീയ ഗായികയും നർത്തകിയുമായ ഇന്ദ്രജ മാധവപെഡ്ഡി മൂർത്തി എന്ന കലാകാരനിൽ നിന്നും കുച്ചിപ്പുടി നൃത്തരൂപം പഠിച്ചു. സിനിമയിൽ സജീവമകുന്നതിന് മുമ്പ് അവർ പത്രപ്രവർത്തകയാകാനുള്ള തയ്യാറെടുപ്പിലായിരുന്നു.
അഭിനയ ജീവിതം
രജനികാന്ത് നായകനായ ഉഴൈപ്പാളി എന്ന സിനിമയിൽ ബാലതാരമായാണ് ഇന്ദ്രജയെ ആദ്യമായി സിനിമയിലേക്ക് വരുന്നത്. നായികയായി അവരുടെ ആദ്യ ചിത്രമായ ജന്തർ മന്തറിനൊപ്പം, ആ സിനിമയിലെ തന്റെ കഥാപാത്രത്തിന്റെ പേര് 'ഇന്ദ്രജ' തന്റെ സ്റ്റേജ് നാമമായി സ്വീകരിച്ചു. പിന്നീട്, എസ്.വി. കൃഷ്ണ റെഡ്ഡിയുടെ യമലീല ഇന്ദ്രജയെ പെട്ടെന്ന് താരപദവിയിലേക്ക് നയിച്ചു. ചിത്രം ഒരു വർഷത്തിലധികം തിയ്യെറ്ററുകളിൽ പ്രദർശിപ്പിച്ചു. തടയം, രാജാവിൻ പാർവയിലെ എന്നീ ചിത്രങ്ങളിൽ അഭിനയിച്ചുവെങ്കിലും രണ്ട് സിനിമകളും ബോക്‌സ് ഓഫീസിൽ സ്വാധീനം ചെലുത്തുന്നതിൽ പരാജയപ്പെട്ടതിനാൽ അവർക്ക് തമിഴ് സിനിമകളിൽ കാര്യമായി മുന്നേറാൻ കഴിഞ്ഞില്ല.
മോഹൻലാലിനൊപ്പം ഉസ്താദ്, സുരേഷ് ഗോപിയ്‌ക്കൊപ്പം എഫ്‌ഐആർ, മമ്മൂട്ടിയ്‌ക്കൊപ്പം ക്രോണിക് ബാച്ചിലർ, ജയറാമിനൊപ്പം മയിലാട്ടം, കലാഭവൻ മണിയ്‌ക്കൊപ്പം ബെൻ ജോൺസൺ എന്നിങ്ങനെ നിരവധി വിജയകരമായ മലയാള സിനിമകളിൽ അവർ നായികാ വേഷങ്ങൾ ചെയ്തു. ഇവയെല്ലാം അവരുടെ ഏറ്റവും ശ്രദ്ധേയമായ മലയാള ചിത്രങ്ങളിൽ ചിലതാണ്. വിവാഹശേഷം ഒരു ഇടവേളയ്ക്ക് ശേഷം നിരവധി തെലുഗു സിനിമകളിൽ ശ്രദ്ധേയമായ വേഷങ്ങളിലൂടെ സിനിമയിലേക്ക് തിരിച്ചെത്തി.
സ്വകാര്യ ജീവിതം
നടനും വ്യവസായിയുമായ മുഹമ്മദ് അബ്സാറിനെയാണ് ഇന്ദ്രജ വിവാഹം കഴിച്ചത്. ദമ്പതികൾക്ക് ഒരു മകളുണ്ട്.
അൽസ്റ്റോണിയ
അപ്പോസൈനേസീ കുടുംബത്തിലെ വ്യാപകമായിക്കണ്ടുവരുന്ന നിത്യഹരിതമരങ്ങളുടെയും കുറ്റിച്ചെടികളുടെയും ഒരു ജനുസാണ് അൽസ്റ്റോണിയ (Alstonia). 1716-1760 കാലത്ത് എഡിൻബർഗിലെ സസ്യശാസ്ത്രകാരനായ ചാൾസ് ആസ്റ്റന്റെ (1685–1760) ബഹുമാനാർത്ഥം റോബർട്ട് ബ്രൗൺ ആണ് ഈ ജനുസിനെ നാമകരണം ചെയ്തത്.
ഏഴിലം‌പാല (L.) R.Br. ആണ് ടൈപ്പ് സ്പീഷിസ്.
സ്പീഷിസുകൾ
Alstonia has five distinct sections, each a monophyletic group; Alstonia, Blaberopus, Tonduzia, Monuraspermum, Dissuraspermum.
അവലംബം
വർഗ്ഗം:സസ്യജനുസുകൾ വർഗ്ഗം:അപ്പോസൈനേസീ
ലെത്ബ്രിഡ്ജ്
ലെത്ബ്രിഡ്ജ് കാനഡയിലെ ആൽബർട്ട പ്രവിശ്യയിലെ ഒരു നഗരമാണ്. 2019 ലെ മുനിസിപ്പൽ സെൻസസിൽ 101,482 ജനസംഖ്യ രേഖപ്പെടുത്തിയ ലെത്ത്ബ്രിഡ്ജ് നഗരം ഒരു ലക്ഷം ജനസംഖ്യ മറികടക്കുന്ന നാലാമത്തെ ആൽബർട്ട നഗരമായിത്തീർന്നു. സമീപസ്ഥമായ കനേഡിയൻ റോക്കി പർവതനിരകൾ നഗരത്തിന് ഇളംചൂടുള്ള വേനൽക്കാലം, സൗമ്യമായ ശൈത്യകാലം, കാറ്റുള്ള കാലാവസ്ഥ എന്നിവ പ്രദാനം ചെയ്യുന്നു. ഓൾഡ്‌മാൻ നദിയോരത്ത് കാൽഗറിയുടെ തെക്കുകിഴക്കായാണ് ലെത്ബ്രിഡ്ജ് നഗരം സ്ഥിതിചെയ്യുന്നത്.
തെക്കൻ ആൽബർട്ടയിലെ വാണിജ്യ, സാമ്പത്തിക, ഗതാഗത, വ്യാവസായിക കേന്ദ്രമാണ് ലെത്ബ്രിഡ്ജ്. പത്തൊൻപതാം നൂറ്റാണ്ടിന്റെ അവസാനത്തിൽ കൽക്കരിയിലേക്കുവേണ്ടിയുള്ള ഡ്രിഫ്റ്റ് ഖനനവും ഇരുപതാം നൂറ്റാണ്ടിന്റെ തുടക്കത്തിലെ കാർഷിക മേഖലയിലെ പുരോഗതിയിലൂടെയുമാണ് നഗരത്തിന്റെ സമ്പദ്‌വ്യവസ്ഥ വികസിച്ചത്. തൊഴിലാളികളിൽ പകുതിയും ആരോഗ്യ, വിദ്യാഭ്യാസം, റീട്ടെയിൽ, ഹോസ്പിറ്റാലിറ്റി മേഖലകളിലാണ് ജോലി ചെയ്യുന്ന ഇവിടുത്തെ, മികച്ച അഞ്ച് തൊഴിലുടമകൾ സർക്കാർ ഉടമസ്ഥതയിലുള്ളതാണ്. കാൽഗറിക്ക് തെക്ക് ആൽബർട്ടയിലെ ഏക സർവകലാശാല സ്ഥിതിചെയ്യുന്നത് ലെത്ബ്രിഡ്ജിലാണ്. അതുപോലെതന്നെ തെക്കൻ ആൽബർട്ടയിലെ മൂന്ന് കോളേജുകളിൽ രണ്ടെണ്ണത്തിന് നഗരത്തിൽ കാമ്പസുകളുണ്ട്. ആർട്ട് തിയറ്ററുകൾ, മ്യൂസിയങ്ങൾ, കായിക കേന്ദ്രങ്ങൾ എന്നിവ നഗരത്തിലെ സാംസ്കാരിക വേദികളിൽ ഉൾപ്പെടുന്നു.
ഭൂമിശാസ്ത്രം
49.7 ° വടക്കൻ അക്ഷാംശത്തിലും 112.833 ° പടിഞ്ഞാറൻ രേഖാംശത്തിലുമായി സ്ഥിതിചെയ്യുന്ന ലെത്ബ്രിഡ്ജ് നഗരം 127.19 ചതുരശ്ര കിലോമീറ്റർ (49.11 ചതുരശ്ര മൈൽ) വിസ്തൃതിയുള്ളതാണ്. നഗരത്തെ വിഭജിച്ചു കടന്നുപോകുന്ന ഓൾഡ്‌മാൻ നദിയുടെ താഴ്‍വര 16 ചതുരശ്ര കിലോമീറ്റർ (4,000 ഏക്കർ) സംരക്ഷിത സ്ഥലത്ത് വടക്കേ അമേരിക്കയിലെ ഏറ്റവും വലിയ നഗര പാർക്ക് സംവിധാനങ്ങളിലൊന്നായി മാറുന്നു. കാൽഗറി, എഡ്‌മോണ്ടൺ എന്നിവയ്‌ക്ക് ശേഷം ആൽബർട്ടയിലെ ജനസംഖ്യയിൽ മൂന്നാം സ്ഥാനമുള്ള വലിയ നഗരമാണിത്. കാൽഗറി, എഡ്മണ്ടൺ എന്നിവയ്ക്ക് ശേഷം മൂന്നാമത്തെ വിസ്തൃതിയുള്ള പ്രദേശമായ ഇത് കനേഡിയൻ റോക്കീസിനടുത്ത് കാൽഗറിക്ക് 210 കിലോമീറ്റർ (130 മൈൽ) തെക്കുകിഴക്കായി സ്ഥിതിചെയ്യുന്നു.
വടക്ക്, തെക്ക്, പടിഞ്ഞാറ് എന്നിങ്ങനെ മൂന്ന് ഭൂമിശാസ്ത്ര മേഖലകളായി ലെത്ബ്രിഡ്ജ് തിരിച്ചിരിക്കുന്നു. ഓൾഡ്‌മാൻ നദി വെസ്റ്റ് ലെത്ബ്രിഡ്ജിനെ മറ്റ് രണ്ടു മേഖലകളി‍നിന്ന് വേർതിരിക്കുമ്പോൾ ക്രോസ്‌നെസ്റ്റ് ട്രയലും കനേഡിയൻ പസഫിക് റെയിൽവേയുടെ റെയിൽ പാതയും വടക്കും തെക്കും ലെത്ബ്രിഡ്ജിനെ വേർതിരിക്കുന്നു. മൂന്ന് മേഖലകളിൽ ഏറ്റവും പുതിയതായ, വെസ്റ്റ് ലെത്ബ്രിഡ്ജിലാണ് (ജനസംഖ്യ 36,716) 1971 ൽ തുറന്ന ലെത്ബ്രിഡ്ജ് സർവകലാശാലയുടെ ആസ്ഥാനം നിലനിൽക്കുന്നത്, എന്നാൽ ഇവിടുത്തെ ആദ്യത്തെ ഭവനം 1974 വരെ പൂർത്തിയായില്ല എന്നതുപോലെതന്നെ പ്രൈം ഹൂപ്പ്-അപ്പ് പാത 1975 ൽ മാത്രമാണ് തുറന്നത്. നഗരത്തിന്റെ സമീപകാല വളർച്ചയുടെ ഭൂരിഭാഗവും പടിഞ്ഞാറ് ഭാഗത്താണെന്നതുപോലെതന്നെ മൂന്നു പ്രദേശങ്ങളിൽ ഏറ്റവും പുതിയതുമാണിത്. വടക്കൻ ഭാഗത്ത് (ജനസംഖ്യ 26,751) യഥാർത്ഥത്തിൽ പ്രാദേശിക കൽക്കരി ഖനികളിൽ നിന്നുള്ള തൊഴിലാളികളായിരുന്ന് അധിവസിച്ചിരുന്നത്. മൂന്ന് പ്രദേശങ്ങളിലെ ഏറ്റവും പഴക്കം ചെന്ന ജനവാസമേഖലയായ ഇവിടെ ഒന്നിലധികം വ്യാവസായിക പാർക്കുകളും 1978 ൽ ലെത്ബ്രിഡ്ജിനോടു കൂട്ടിച്ചേർത്ത  മുൻ കുഗ്രാമമായ ഹാർഡിവില്ലെയും ഉൾപ്പെടുന്നു. തെക്കൻ ലെത്ബ്രിഡ്ജ് (ജനസംഖ്യ 31,337) നഗരത്തിന്റെ വാണിജ്യ കേന്ദ്രമാണ്. ഇതിൽ നഗരകേന്ദ്രം, റീട്ടെയിൽ മേഖലകൾ ഹോസ്പിറ്റാലിറ്റി സ്ഥാപനങ്ങൾ‌, ലെത്‌ബ്രിഡ്ജ് കോളേജ് എന്നിവയും അടങ്ങിയിരിക്കുന്നു.
അവലംബം
വർഗ്ഗം:കാനഡയിലെ നഗരങ്ങൾ
പെരുനാട് പൂവത്തുംമൂട് പാലം
പെരുനാട് പൂവത്തുംമൂട് പാലം പെരുനാടിനടുത്ത് പൂവത്തുമ്മൂട് എന്ന സ്ഥലത്ത് വച്ച് മണ്ണാറക്കുളഞ്ഞി ശബരിമല റോഡിൽ നിന്നും റാന്നി വലിയകുളം അത്തിക്കയം റോഡ് തുടങ്ങുന്നു. ഈ റോഡ് കക്കാട്ടാറിനു കുറുകെ കടന്നു പോകുന്നത് ഈ പാലത്തിലൂടെയാണ്. കോൺക്രീറ്റ് കൊണ്ടാണു നിർമ്മിക്കപ്പെട്ടിരിക്കുന്നത്. സംസ്ഥാനപാത 183എ യിൽനിന്നും തുടങ്ങുന്ന പെരുനാട്-പെരുന്തേനരുവി റോഡ് ഈ പാലത്തിലൂടെ കടന്നുപോകുന്നു. ഇതുവഴി, റാന്നി, വെച്ചൂച്ച്ര, പെരുനാട് എന്നിവിടങ്ങളിലേയ്ക്കു പോകാവുന്നതാണ്.
വർഗ്ഗം:പത്തനംതിട്ട ജില്ലയിലെ പാലങ്ങൾ
ഇന്ത്യൻ അന്താരാഷ്ട്ര ഏകദിന ക്രിക്കറ്റ് കളിക്കാരുടെ പട്ടിക
ലഘുചിത്രം|[[ബി.സി.സി.ഐ. ലോഗോ]] 1974ലാണ് ഇന്ത്യ ആദ്യ ഏകദിന ക്രിക്കറ്റ് മത്സരം കളിക്കുന്നത് 1974 മുതൽ 2013 വരെ നീണ്ടുകിടക്കുന്ന ഇന്ത്യയുടെ ഏകദിന ക്രിക്കറ്റ് ചരിത്രത്തിൽ 817 മത്സരങ്ങളിലായി, 199 കളിക്കാർ ഇതുവരെ ഏകദിനത്തിൽ ഇന്ത്യക്കുവേണ്ടി കളിച്ചിട്ടുണ്ട്. ഇന്ത്യക്കുവേണ്ടി അന്താരാഷ്ട്ര ഏകദിന മത്സരങ്ങളിൽ ഇതുവരെ കളിച്ചിട്ടുള്ള എല്ലാ കളിക്കാരുടെയും പട്ടികയാണ് ഈ ലേഖനത്തിൽ ഉൾപ്പെടുത്തിയിരിക്കുന്നത്.
ബിബ്ലസ്
ലെബനനിൽ സ്ഥിതിചെയ്യുന്ന ഒരു തീരദേശ നഗരം ആണ് ബിബ്ലസ് ( Jubayl (Arabic: جبيل‎ Lebanese Arabic pronunciation: [ʒbejl]). മദ്ധ്യധരണ്യാഴിയുടെ തീരത്തെ ഈ നഗരം ബി.സി. 8800 മുതൽക്ക് തന്നെ ജനവാസമുള്ളത് ആയിരുന്നു. ബി.സി 5000 മുതൽ ഇന്ന് വരെ തുടർച്ചയായി മനുഷ്യവാസം ഉണ്ട് എന്നതും ഈ നഗരത്തിന്റെ സവിശേഷത ആണ്. ഫിനീഷ്യയുടെ തലസ്ഥാനം ആയിരുന്നു ബിബ്ലസ്. ഇന്ന് ഇത് ലോകപൈതൃക പ്രദേശമാണ് ഇവിടം.
അവലംബം
വർഗ്ഗം:പുരാതന ജനപദങ്ങൾ വർഗ്ഗം:യുനെസ്കോ ലോകപൈതൃകസ്ഥാനങ്ങൾ
കാതറിൻ ബർഡെകിൻ
സാമൂഹികവും ആത്മീയവുമായ കാര്യങ്ങളിൽ അനുമാനപരമായ കഥകൾ എഴുതിയ ബ്രിട്ടീഷ് നോവലിസ്റ്റായിരുന്നു കാതറിൻ ബർഡെകിൻ (ജീവിതകാലം, 23 ജൂലൈ 1896 - 10 ഓഗസ്റ്റ് 1963) (ജനനം കാതറിൻ പെനെലോപ് കേഡ്). കോൺ‌വാളിലെ മിനാക്ക് തിയേറ്ററിന്റെ സ്രഷ്ടാവായ റൊവേന കേഡിന്റെ ഇളയ സഹോദരിയായിരുന്നു അവർ. അവരുടെ പല നോവലുകളെയും ഫെമിനിസ്റ്റ് ഉട്ടോപ്യൻ / ഡിസ്റ്റോപ്പിയൻ ഫിക്ഷൻ എന്ന് തരംതിരിക്കാം. കേ ബർഡെകിൻ എന്ന പേരിലും മുറെ കോൺസ്റ്റന്റൈൻ എന്ന അപരനാമത്തിലും അവർ എഴുതിയിരുന്നു. 1980 കളുടെ മധ്യത്തിൽ ഉട്ടോപ്യൻ, ഡിസ്റ്റോപ്പിയൻ ഫിക്ഷനുകളെക്കുറിച്ച് ഗവേഷണം നടത്തുന്നതിനിടെ ഡാഫ്നെ പതായ് "മുറെ കോൺസ്റ്റന്റൈന്റെ" യഥാർത്ഥ ഐഡന്റിറ്റി അനാവരണം ചെയ്തു.
ആദ്യകാലജീവിതം
ചാൾസ് കേഡിന്റെ നാല് മക്കളിൽ ഇളയവളായി 1896 ൽ ഡെർബിഷയറിലെ സ്പോണ്ടണിൽ കാതറിൻ ബർഡെകിൻ ജനിച്ചു. അവരുടെ കുടുംബം വർഷങ്ങളോളം ഡെർബിയിൽ താമസിച്ചിരുന്നു. ഡെർബിയിലെ ജോസഫ് റൈറ്റ് അവരുടെ പൂർവ്വികരിൽ ഒരാളായിരുന്നു. അവരുടെ വീട്ടിലെ ഒരു ഹോംസ്റ്റേഡിലും പിന്നീട് ചെൽട്ടൻഹാം ലേഡീസ് കോളേജിലും വിദ്യാഭ്യാസം നേടി. വളരെ ബുദ്ധിമതിയും വായനക്കാരിയുമായ അവർക്ക് സഹോദരങ്ങളെപ്പോലെ ഓക്സ്ഫോർഡിൽ പഠിക്കാൻ ആഗ്രഹമുണ്ടായിരുന്നുവെങ്കിലും അവരുടെ മാതാപിതാക്കൾ അനുവദിച്ചില്ല.
എഴുത്ത് ജീവിതം
1920-കളിൽ ബർദെക്കിൻ നിരവധി നോവലുകൾ എഴുതിയിരുന്നു. എന്നാൽ പിന്നീട് അവർ തന്റെ ആദ്യത്തെ പക്വതയുള്ള കൃതിയായി ദ റെബൽ പാഷൻ (1929) കണക്കാക്കി. ദി ബേണിംഗ് റിംഗ്, ദി റിബൽ പാഷൻ എന്നിവ സമയ യാത്രയെക്കുറിച്ചുള്ള ഫാന്റസികളാണ്. 1930-കളിൽ അവർ പതിമൂന്ന് നോവലുകൾ എഴുതി. അതിൽ ആറെണ്ണം പ്രസിദ്ധീകരിച്ചു. ബർഡെക്കിന്റെ വിശാലമായ വായന കുറച്ച് ദിവസത്തേക്ക് ശാന്തമായ ഒരു കാലഘട്ടത്തിന് മുമ്പ് എങ്ങനെയായിരിക്കുമെന്ന് അവളുടെ പങ്കാളി വിവരിക്കുന്നു. അവർ പിന്നീട് എഴുത്തിന് സ്വയം സമർപ്പിക്കുകയും അത് പൂർത്തിയാകുന്നതുവരെ അവർ ഏകമനസ്സോടെ എഴുതുകയും ചെയ്തു. അവർ ആസൂത്രണം ചെയ്യാതെ തന്നെ ഓരോ പുസ്തകവും ആറാഴ്ചയ്ക്കുള്ളിൽ പൂർത്തിയായി.
പ്രൗഡ് മാൻ (1934) എന്ന സിനിമയിൽ, 1930കളിലെ ലിംഗപരമായ വേഷങ്ങളെ വിമർശിക്കാൻ ബർഡെകിൻ ഭാവിയിൽ നിന്നുള്ള ഒരു ഹെർമാഫ്രോഡൈറ്റ് സന്ദർശകന്റെ വരവ് ഉപയോഗിക്കുന്നു അതേ വർഷം പ്രസിദ്ധീകരിച്ച, ദ ഡെവിൾ, പാവം പിശാച്! ആധുനിക യുക്തിവാദം പിശാചിന്റെ ശക്തിയെ എങ്ങനെ തുരങ്കം വയ്ക്കുന്നു എന്നതിനെക്കുറിച്ചുള്ള ഒരു ആക്ഷേപഹാസ്യ ഫാന്റസിയാണ്.
ബർദെക്കിൻ അവളുടെ ഏറ്റവും പ്രശസ്തമായ നോവൽ, സ്വസ്തിക നൈറ്റ് (1937), മുറേ കോൺസ്റ്റന്റൈൻ എന്ന പേരിൽ പ്രസിദ്ധീകരിച്ചു. ഫാസിസ്റ്റ് പ്രത്യയശാസ്ത്രത്തിലെ പുരുഷ ഘടകത്തെക്കുറിച്ചുള്ള ബർഡെക്കിന്റെ വിശകലനത്തെ പ്രതിഫലിപ്പിക്കുന്ന സ്വസ്തിക രാത്രി രണ്ട് സൈനിക ശക്തികൾക്കിടയിൽ വിഭജിക്കപ്പെട്ട ഒരു ലോകത്തെ ചിത്രീകരിക്കുന്നു: നാസികളും ജപ്പാനും. ബർഡെകിൻ ഹോളോകോസ്റ്റ് മുൻകൂട്ടി കാണുകയും സൈനികവൽക്കരിക്കപ്പെട്ട ജപ്പാൻ അവതരിപ്പിക്കുന്ന അപകടങ്ങളെക്കുറിച്ച് മനസ്സിലാക്കുകയും ചെയ്തു, അതേസമയം അവളുടെ സമൂഹത്തിലെ മിക്ക ആളുകളും പ്രീണന നയത്തെ പിന്തുണച്ചു. കമ്മ്യൂണിസ്റ്റ് ആശയങ്ങളോട് പ്രതിബദ്ധതയുള്ള ഒരു സമാധാനവാദിയായ ബർദെക്കിൻ 1938-ൽ ഫാസിസത്തിനെതിരെ പോരാടേണ്ടതുണ്ടെന്ന ബോധ്യത്തിൽ നിന്ന് സമാധാനവാദം ഉപേക്ഷിച്ചു.
1938-ൽ ബർദെക്കിന് വിഷാദരോഗം ഉണ്ടായിരുന്നു. അവളുടെ സുഹൃത്ത് മാർഗരറ്റ് എൽ. ഗോൾഡ്സ്മിത്ത് മേരി ആന്റോനെറ്റിനെക്കുറിച്ചുള്ള ഗവേഷണ സാമഗ്രികൾ നൽകി സഹായിക്കാൻ ശ്രമിച്ചു. ഗോൾഡ്‌സ്മിത്തും ബർഡെകിനും ചേർന്ന് രചിച്ച വീനസ് ഇൻ സ്കോർപിയോ എന്ന ചരിത്ര നോവലായിരുന്നു ഫലം('മുറെ കോൺസ്റ്റന്റൈൻ' ആയി).
പുറംകണ്ണികൾ
വർഗ്ഗം:1896-ൽ ജനിച്ചവർ വർഗ്ഗം:1963-ൽ മരിച്ചവർ
അപ്പോസ്തോലിക കൊട്ടാരം
കത്തോലിക്കാസഭയുടെ തലവനായ മാർപ്പാപ്പയുടെ വത്തിക്കാൻ സിറ്റിയിൽ സ്ഥിതിചെയ്യുന്ന ഔദ്യോഗിക വസതിയാണ് അപ്പോസ്തോലിക കൊട്ടാരം (Palatium Apostolicum; Palazzo Apostolico). പേപ്പൽ പാലസ്, വത്തിക്കാൻ പാലസ്, എന്നൊക്കെ ഇത് അറിയപ്പെടുന്നു.കൊട്ടാരത്തിന്റെ ഇന്നത്തെ ഭൂരിഭാഗം രൂപവും നിർമ്മിച്ച സിക്സ്റ്റസ് അഞ്ചാമൻ മാർപ്പാപ്പയുടെ ബഹുമാനാർത്ഥം വത്തിക്കാൻ തന്നെ ഈ കെട്ടിടത്തെ സിക്സ്റ്റസ് അഞ്ചാമൻ കൊട്ടാരം എന്നാണ് വിളിക്കുന്നത്
കെട്ടിടത്തിൽ പേപ്പൽ അപ്പാർട്ടുമെന്റുകൾ, കത്തോലിക്കാസഭയുടെയും ഹോളി സീയുടെയും വിവിധ ഓഫീസുകൾ, സ്വകാര്യ, പൊതു ചാപ്പലുകൾ, വത്തിക്കാൻ മ്യൂസിയങ്ങൾ, സിസ്റ്റൈൻ ചാപ്പൽ, റാഫേൽ റൂമുകൾ, ബോർജിയ അപ്പാർട്ട്മെന്റ്, വത്തിക്കാൻ ലൈബറി എന്നിവ ഉൾപ്പെടുന്നു.
ചരിത്രം
ലഘുചിത്രം|250x250ബിന്ദു|A model of the palace in the [[Vatican Museums. The buildings are arranged around a central courtyard.]] അഞ്ചാം നൂറ്റാണ്ടിൽ സിമ്മച്ചസ് മാർപ്പാപ്പ പഴയ സെന്റ് പീറ്റേഴ്‌സ് ബസിലിക്കയ്ക്ക് സമീപം ഒരു കൊട്ടാരം പണിതു. ഇത് ലാറ്ററൻ കൊട്ടാര ത്തിന് പകരമായി ഉപയോഗിച്ചു. യൂജിൻ മൂന്നാമൻ മാർപ്പാപ്പ യുടെ കാലത്തു രണ്ടാമത്തെ കൊട്ടാരം നിർമിച്ചു.പന്ത്രണ്ടാം നൂറ്റാണ്ടിൽ ഇന്നസെന്റ് മൂന്നാമൻ മാർപ്പാപ്പ യുടെ കീഴിൽ അത് വിപുലമായി പരിഷ്കരിച്ചു. 1377-ൽ അവിഗണ്ണിൽ നിന്നും തിരിച്ചെത്തിയ മാർപാപ്പ ആദ്യം ട്രസ്റ്റെവറിലെ ഡി സാന്താ മരിയ ബസിലിക്ക യിലും പിന്നീട് ബസിലിക്ക ഡി സാന്താ മരിയ മാഗിയോറിലും താമസിക്കാൻ തീരുമാനിച്ചു.അപ്പോഴേക്കും പരിപാലനത്തിന്റെ അഭാവത്തിൽ വത്തിക്കാൻ കൊട്ടാരം നശിച്ചു തുടങ്ങി. 1307 ലും 1361 ലും ലാറ്ററൻ പാലസ് രണ്ട് വിനാശകരമായ തീപിടുത്തങ്ങൾക്ക് വിധേയമായി.തുടർന്ന് 1447-ൽ, നിക്കോളാസ് അഞ്ചാമൻ മാർപ്പാപ്പ യൂജിൻ മൂന്നാമന്റെ പുരാതന കൊട്ടാരം തകർത്ത്, നിലവിലെ അപ്പസ്തോലിക കൊട്ടാരം എന്ന പുതിയ കെട്ടിടം പണിതു. പതിനഞ്ചാം നൂറ്റാണ്ടിൽ കൊട്ടാരം ഒരു അഡിമിനിസ്ട്രേഷന്റെ അധികാരത്തിൻ കീഴിലായിരുന്നു.1800 വരെ നീണ്ടുനിന്നു, പേപ്പൽ രാജ്യങ്ങൾ  സാമ്പത്തിക പ്രതിസന്ധിയിലായി തുടർന്ന് പണം ലഭിക്കാൻ 1884ൽ ലിയോ പന്ത്രണ്ടാമൻ മാർപ്പാപ്പ കൊട്ടാരം ഭരിക്കാൻ ഒരു സമിതിയെ സൃഷ്ടിച്ചു. 150 വർഷമായി പോപ്പുകളുടെ പ്രവർത്തനങ്ങളാണ് കൊട്ടാരത്തിന്റെ പ്രധാന കൂട്ടിച്ചേർക്കലുകളും അലങ്കാരങ്ങളും. കൊട്ടാരത്തിന്റെ നിലവിലെ പതിപ്പിന്റെ നിർമ്മാണം 1589 ഏപ്രിൽ 30 ന് സിക്സ്റ്റസ് അഞ്ചാമൻ മാർപ്പാപ്പ യുടെ കീഴിൽ ആരംഭിച്ചു.പിൽക്കാല പിൻഗാമികളായ അർബൻ ഏഴാമൻ, പതിനൊന്നാം ഇന്നസെന്റ്  മാർപാപ്പ, പോപ്പ് ക്ലെമന്റ് എട്ടാമൻ എന്നിവർ കൂടുതൽ നിർമാണം പൂർത്തിയാക്കി.ഇരുപതാം നൂറ്റാണ്ടിൽ പയസ് പതിനൊന്നാമൻ മാർപ്പാപ്പ ഒരു സ്മാരക ആർട്ട് ഗാലറിയും മ്യൂസിയം പ്രവേശന കവാടവും നിർമ്മിച്ചു. പാപ്പൽ കൊട്ടാരത്തിന്റെ നിർമ്മാണം പ്രധാനമായും 1471 നും 1605 നും ഇടയിലാണ് നടന്നത്.ഇതിനു 162,000 ചതുരശ്ര മീറ്റർ (1,743,753 ചതുരശ്ര അടി) വിസ്തൃതിയുണ്ട്.
ചിത്രശാല
[[
ഗുർജിത് കോർ
ഒരു ഇന്ത്യൻ വനിത ഹോക്കി കളിക്കാരിയാണ് ഗുർജിത് കോർ. ഇന്ത്യൻ ടീമിലെ ഡിഫെൻഡറും, ഡ്രാഗ് ഫ്ലിക്കറുമായിരുന്നു. ഇന്ത്യയെ പ്രതിനിധീകരിച്ച് അന്തർദേശീയ തലത്തിൽ കളിച്ചിട്ടുണ്ട്, ഏറ്റവും അടുത്ത കളി ഹോക്കി ലോകകപ്പ് 2018 ആണ്. തന്റെ എട്ട് ഗോളുകളോടെ ഇന്ത്യൻ ടീമിലെ മികച്ച ഗോൾ സ്കോറർ ആയി ഗുർജിത്. അന്ന് ഇന്ത്യൻ ടീം കോണ്ടിനെന്റൽ ചാമ്പ്യൻസായി. 2018 ജൂലൈ യോടെ 53 കളികൾ അവർ കളിച്ചിട്ടുണ്ട്.
ആദ്യകാല ജീവിതം
1995 ഒക്ടോബർ 25 -ന്  പഞ്ചാബ്, അമൃത്സറിലെ  മിയാദി കാലൻ ഗ്രാമത്തിലെ ഒരു കർഷക കുടുംബത്തിലാണ് ഗുർജിത് കോർ ജനിച്ചത്. സത്നാം സിങ്, ഹാർജിന്ദർ  കോർ എന്നിവർ മാതാപിതാക്കൾ‍. ഒരു മൂത്ത ചേച്ചിയുണ്ട്, പ്രദീപ് കോർ എന്നാണ് പേര്. തന്റെ രണ്ട് മക്കൾക്കും നല്ല വിദ്യഭ്യാസം നൽകണം എന്നുള്ളത് മാതാപിതാക്കൾക്ക് നിർബന്ധമായിരുന്നു. അതുകൊണ്ടുതന്നെ അവിടത്തെ പൊതു സ്ക്കൂളിൽ ചേർക്കാതെ അവരെ 13 കിമീ അകലെയുള്ള അഞ്ചാനയിലെ ഒരു സ്വാകര്യ സ്ക്കൂളിൽ ചേർത്തു. ഗുർജിത്തിന്റെ അച്ഛൻ തന്റെ സൈക്കിളിൽ അവരെ സ്ക്കൂളിലാക്കുകയും, തിരിച്ച് വീട്ടിലെത്തിക്കാൻ വൈകുന്നേരം അവിടെ കാത്തുനിൽക്കുകയും ചെയ്യുമായിരുന്നു.
പക്ഷെ യാത്ര ബുദ്ധിമുട്ടുള്ള കാര്യമായതിനാൽ അവരെ 70കിമീ അകലെയുള്ള പഞ്ചാബ്, തരാൻ തരാൻ ജില്ലയിലെ കൈറോണിലെ  ഒരു ബോർഡിംഗ് സ്ക്കൂളിൽ ചേർത്തു. പ്രശസ്തവും, പഴക്കംചെന്നതുമായ ഒരു വനിത ഹോക്കി നേഴ്സറിയാണ് കൈറോൺ. അവിടെവച്ചാണ് ആ സഹോദരിമാർ കായികത്തിൽ അവരുടെ താത്പര്യത്തെ തിരിച്ചറിയുന്നത്. അവരുടെ ഹോക്കിയിലെ മികവുകൊണ്ട്, ഗവർണമെന്റ് വിങ് ഓഫ് സ്ക്കൂളുകളിൽ സൗജന്യ വിദ്യഭ്യാസവും, ഭക്ഷണവും ലഭിച്ചു. അത് അവരുടെ മാതാപിതാക്കൾക്ക് വലിയ ആശ്വാസമായിരുന്നു.
2011 വരെ ഗുർജിത് കോർ പഠനം തുടർന്നു. തന്റെ പഠനവും, പരിശീലനവും തുടരാനായി ജലന്ദറിലെ ലയാൽപൂർ കാൽസ കോളേജ് ഫോർ വുമെൻ -ൽ ചേർന്നു. അവിടെവച്ചാണ് ഡ്രാഗ് ഫ്ലിക്കിൽ ശ്രദ്ധ കേന്ദ്രീകരിക്കുന്നത്. പിന്നീട് ഇൻത്യൻ റെയിൽവേയിൽ അലഹാബാദിൽ ജൂനിയർ ക്ലെർക്കായി.
ഔദ്യോഗിക ജീവതം
2014 സീനിയർ നാഷ്ണൽ‍ ക്യാമ്പിലേക്ക് വിളിക്കുമ്പോഴാണ് ഇന്ത്യക്കുവേണ്ടി കളിക്കാൻ ഗുർജിത്തിന് അവസരം ലഭിക്കുന്നത്. പക്ഷെ ടീമിൽ നല്ലൊരു സ്ഥാനം ഉണ്ടാക്കുവാൻ അവർക്ക് കഴിഞ്ഞില്ല. 2017 -ഓടെയാണ് ടീമിന്റെ സ്ഥിര അംഗമായി ഗുർജിത്ത് മാറിയത്. പിന്നീട് 2017 മാർച്ചിൽ കാനഡ ടെസ്റ്റ് സീരീസിലും, 2017 ഏപ്രിലിൽ ഹോക്കി വേൾഡ് ലീഗ് രണ്ടാം റൗണ്ടിലും, 2017 ജൂലൈയിൽ ഹോക്കി ലോക കപ്പ് സെമിഫൈനൽസിലും കളിച്ചു.
ഗുർജിത്തിനെ ഇന്ത്യയുടെ ഡച്ച് ഹെഡ് കോച്ചായ സ്ജോയെർഡ് മാരിജിനെ ഡ്രാഗ് ഫ്ലിക്ക് ചെയ്യാൻ പ്രോത്സാഹിപ്പിക്കുകമായിരുന്നു, അത് കളിയുടെ മികവ് വർദ്ധിപ്പിച്ചു. "ഞാൻ ഇതിനുമുമ്പ് ഉപയോഗിച്ചിരുന്ന സ്റ്റിക്കിൽ മതിയാവുന്ന് ശക്തി നൽകാൻ കഴിഞ്ഞിട്ടില്ലായിരുന്നു, ഞങ്ങൾ ഹോളണ്ടിലേക്ക് പോയപ്പോൾ മരിജിനെ എന്നോട് വേറൊരു സ്റ്റിക്കുപയോഗിച്ച് ഡ്രാഗ് ഫ്ലിക്ക് ചെയ്യാൻ ആവശ്യപ്പെട്ടു, ആ സമയത്ത് ഞാൻ കുറച്ചുകൂടെ ശക്തിവതിയായി. ആ മാറ്റം എന്നെ ഒരുപാട് സഹായിച്ചിട്ടുണ്ട്." എന്ന് ട്രിബൂണെയിലെ ഒരു അഭിമുഖത്തിൽ ഗുർജിത് പറഞ്ഞു. മരിജിനെ ഗുർജിത്തിന് ഡച്ച് കോച്ചായ ടൂൺ സിയെപ്മാനുമൊത്ത് ഒരു ട്രെയിനിംഗ് സെക്ഷനും നൽകിയിരുന്നു. അവിടെവച്ചായിരുന്നു ഡ്രാഗ് ഫ്ലിക്കിന്റെ അടിസ്ഥാനം ഗുർജിത്തിൽ‍ കൂടുതൽ ബലമായത്.
2018 കോമൺവെൽത്ത് ഗെയിംസിലും മികച്ച പ്രകടം ഗുർജിത് കോർ കാഴ്ചവച്ചു. ആസാറ്റ്രേലിയയിലായിരുന്നു അത് നടന്നത്. അവിടെ ഇന്ത്യ നാലാം സ്ഥാനം കൈവരിച്ചു. 4-1 -ൽ മലേഷ്യയുമായി ജയിക്കാൻ ഗുർജിതിന്റെ രണ്ട് പെനാൾടി കോർണറുകൾ സഹായിച്ചു.
ഹോക്കി വേൾഡ് കപ്പ് സ്ക്വാഡിന്റെ ഇന്ത്യയുടെ ഡിഫെൻഡറും, ഡ്രാഗ് ഫ്ലിക്കറുമാണ് ഗുർജിത് കോർ.
അവലംബം
വർഗ്ഗം:1995-ൽ ജനിച്ചവർ വർഗ്ഗം:ഇന്ത്യൻ വനിത ഹോക്കി കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പഞ്ചാബിൽ നിന്നുള്ള ഫീൽഡ് ഹോക്കി താരങ്ങൾ
എക്സിറ്റ് പോൾ
സമ്മതിദായകർ വോട്ടു രേഖപ്പെടുത്തിയ ഉടൻ തന്നെ ‘നിങ്ങൾ ആർക്കു വോട്ടു ചെയ്തു’ എന്ന് ആരാഞ്ഞ് കൊണ്ട് നടത്തുന്ന, വോട്ടർമാരുടെ തെരഞ്ഞെടുപ്പാണ് ഇലക്ഷൻ എകിസ്റ്റ് പോൾ (election exit poll). ഏതു പാർട്ടിയ്ക്കാണ് ഈ തെരെഞ്ഞെടുപ്പ് കാലാവസ്ഥ അനുകൂലമായി ഭവിക്കുക എന്നത് ഇതിലൂടെ വലിയൊരു അളവ് വരെ അറിയാൻ കഴിയും എന്ന് കരുതപ്പെടുന്നു. Opinion Polls അല്ലെങ്കിൽ അഭിപ്രായ വോട്ടെടുപ്പിൽ ‘നിങ്ങൾ ആർക്ക് വോട്ടു ചെയ്യാൻ ഉദ്ദേശിക്കുന്നു’ എന്നതാണ് അന്വേഷിക്കുന്നതെങ്കിൽ, എക്സിറ്റ് പോളുകളിൽ ‘നിങ്ങൾ ആർക്ക് വോട്ടു ചെയ്തു’ എന്നാണ് ചോദിക്കുന്നത്. എക്സിറ്റ് പോളുകൾ നടത്തുന്ന വിവധ സംഘടനകളും സ്ഥാപനങ്ങളുമുണ്ട്‌.ജനപ്രാതിനിധ്യ നിയമത്തിൽ ഭേദഗതി വരുത്തി, തങ്ങൾ നിഷ്കർഷിക്കുന്ന ഒരു പ്രത്യേക കാലയളവിലേക്ക് എക്സിറ്റ്, അഭിപ്രായ വോട്ടെടുപ്പുകളിൽ നിരോധനം ഏർപ്പെടുത്തണം എന്നാവശ്യപ്പെട്ടു തെരഞ്ഞെടുപ്പ് കമ്മിഷൻ 2004ൽ നിയമ മന്ത്രാലയത്തെ സമീപിച്ചിരുന്നു. ഈ ആവശ്യത്തിനു ആറു ദേശീയ പാർട്ടികളുടെയും പതിനെട്ടു സംസ്ഥാന പാർട്ടികളുടെയും ‘എൻഡോർസ്മെന്റും’ ഉണ്ടായിരുന്നു.
ഈ ആവശ്യത്തെ മന്ത്രാലയം ഭാഗികമായി അംഗീകരിക്കുകയും ഫെബ്രുവരി 2010ൽ, ജനപ്രാതിനിധ്യ നിയമത്തിൽ 126(A) എന്ന സെക്ഷൻ അവതരിപ്പിക്കുക വഴി എക്സിറ്റ് പോളുകളിൽ നിയന്ത്രണം ഏർപ്പെടുത്തുകയും ചെയ്തു.
എക്സിറ്റ്, അഭിപ്രായ വോട്ടെടുപ്പ് എന്നിവ നടത്തുന്ന ഏജൻസികൾ പക്ഷപാതപരമായി പ്രവർത്തിച്ചിട്ടുണ്ടെങ്കിൽ വിവാദമുണ്ടാകും. ഈ സർവേകളുടെ പ്രവചനങ്ങൾ പലപ്പോഴും ചോദിക്കപ്പെടുന്ന ചോദ്യങ്ങളുടെ, ചോദ്യത്തിൽ ഉപയോഗിക്കുന്ന വാക്കുകളുടെ, ചോദിക്കുന്ന സമയത്തിനെ, ഉത്തരം പറയാനായി തെരഞ്ഞെടുക്കുന്ന സാമ്പിൾ ഗ്രൂപ്പിനെ അടിസ്ഥാനപ്പെടുത്തിയിരിക്കും എന്നാണു വിമർശകരുടെ അഭിപ്രായം.
പല അഭിപ്രായ വോട്ടെടുപ്പുകളും എക്സിറ്റ് പോളുകളും എതിർ പാർട്ടികൾ മോട്ടിവെറ്റ് ചെയ്തതോ സ്പോണ്സർ ചെയ്തതോ ആണ്. അത് കൊണ്ട് തന്നെ പൊതു തെരഞ്ഞെടുപ്പിനെക്കുറിച്ചുള്ള പൊതുജനത്തിന്റെ കാഴ്ചപ്പാട് വ്യതമാക്കുന്നതിന് പകരം, നീണ്ട തെരഞ്ഞെടുപ്പ് പ്രക്രിയയെ വികലമാക്കുകയാണ് ഇത് ചെയ്യുക എന്ന് രാഷ്ട്രീയപാർട്ടികൾ സ്ഥിരമായി ആരോപിക്കാറുണ്ട്. നിരോധന കാലയളവിൽ എക്സിറ്റ് പോൾ ഫലങ്ങളുടെ പ്രചരണവുമായി ബന്ധപ്പെട്ട ഏതെങ്കിലും ലേഖനം അല്ലെങ്കിൽ പരിപാടി പ്രസിദ്ധീകരിക്കുകയോ പരസ്യപ്പെടുത്തുകയോ ചെയ്യരുതെന്ന് തിരഞ്ഞെടുപ്പ് കമ്മീഷൻ ഇലക്ട്രോണിക്-അച്ചടി മാധ്യമങ്ങൾ നിർദ്ദേശമുണ്ട്. ഇന്ത്യയിൽ പ്രമുഖ വാർത്താ ചാനലുകൾക്കു വേണ്ടി പ്രവർത്തിക്കുന്ന എക്സിറ്റ്പോൾ ഏജൻസികൾ ആണ് എക്സിറ്റ് പോൾ ഫലങ്ങൾ പുറത്തു വിടുന്നത്. തെരഞ്ഞെടുപ്പ് കമ്മീഷൻ മാർഗ്ഗ നിർദ്ദേശമനുസരിച്ച് തെരഞ്ഞെടുപ്പിന്റെ എല്ലാ ഘട്ടങ്ങളും കഴിഞ്ഞതിനുശേഷം മാത്രമേ എക്സിറ്റ് പോൾ ഫലങ്ങൾ പുറത്തു വിടുവാൻ മാധ്യമങ്ങൾക്ക് അനുവാദമുള്ളൂ. എക്സിറ്റ് പോൾ ഫലങ്ങൾ വോട്ടർമാരെ സ്വാധീനിക്കാതിരിക്കാൻ ആണിത്.
ഇരുപതാം നൂറ്റാണ്ടിലെ മധ്യത്തോടെ കൂടിയാണ് എക്സിറ്റ് പോൾ സർവ്വേകൾ ആരംഭിച്ചത്. പിന്നീട് ഇത് ലോകമെമ്പാടുമുള്ള സുപ്രധാന തെരഞ്ഞെടുപ്പുകളിൽ ഉപയോഗിക്കുവാൻ തുടങ്ങി. സീറ്റ് നില, വോട്ടിംഗ് ശതമാനം കണക്ക് എന്നിവയാണ് എക്സിറ്റ് പോൾ സർവ്വേകൾ സാധാരണമായി പ്രവചിക്കുന്ന എക്സിറ്റ് പോൾ ഫലങ്ങൾ ഏറെക്കുറെ ശരിയായി വന്നതും അപ്പാടെ തെറ്റിയതും ആയ ഒട്ടനവധി തിരഞ്ഞെടുപ്പുകൾ നടന്നിട്ടുണ്ട്.
അവലംബം
വർഗ്ഗം:തിരഞ്ഞെടുപ്പ്
കോട്നി ഫിറ്റ്‌ഷുഗ്
ഒരു അമേരിക്കൻ ഹെമറ്റോളജിസ്റ്റും ഓങ്കോളജിസ്റ്റും ശാസ്ത്രജ്ഞയുമാണ് '''കോട്നി ഡി. ഫിറ്റ്‌ഷുഗ്'''. അവർ ഒരു ക്ലിനിക്കൽ ഗവേഷകയും നാഷണൽ ഹാർട്ട്, ലംഗ്, ബ്ലഡ് ഇൻസ്റ്റിറ്റ്യൂട്ടിലെ ആദ്യകാല സിക്കിൾ സെൽ മരണനിരക്ക് തടയുന്നതിനുള്ള ലബോറട്ടറി മേധാവിയുമാണ്.
ജീവിതം
കാലിഫോർണിയയിലെ ലോസ് ഏഞ്ചൽസിലാണ് ഫിറ്റ്ഷുഗ് ജനിച്ചത്. 1996-ൽ ലോസ് ഏഞ്ചൽസിലെ കാലിഫോർണിയ സർവകലാശാലയിൽ നിന്ന് ബിഎസ് മാഗ്ന കം ലൗഡ് പൂർത്തിയാക്കി. അവർ 2001-ൽ സാൻ ഫ്രാൻസിസ്കോയിലെ കാലിഫോർണിയ സർവകലാശാലയിൽ നിന്ന് എം.ഡി നേടി. മെഡിക്കൽ സ്‌കൂളിൽ പഠിക്കുമ്പോൾ ഫിറ്റ്‌ഷുഗ് നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് (NIH) ക്ലിനിക്കൽ റിസർച്ച് ട്രെയിനിംഗ് പ്രോഗ്രാമിൽ പങ്കെടുത്തു. അവർ ജോൺ എഫ്. ടിസ്‌ഡെയ്‌ലിനൊപ്പം നാഷണൽ ഹാർട്ട്, ലംഗ്, ബ്ലഡ് ഇൻസ്റ്റിറ്റ്യൂട്ടിൽ (NHLBI) പഠിച്ചു. M.D. പൂർത്തിയാക്കിയ ശേഷം, ഡ്യൂക്ക് യൂണിവേഴ്‌സിറ്റി മെഡിക്കൽ സെന്ററിൽ ഇന്റേണൽ മെഡിസിൻ, പീഡിയാട്രിക്‌സ് എന്നിവയിൽ ജോയിന്റ് റെസിഡൻസി പൂർത്തിയാക്കിയ ഫിറ്റ്‌ഷൂഗ്, 2005-ൽ എൻഐഎച്ചിലും ജോൺസ് ഹോപ്കിൻസ് ഹോസ്പിറ്റലിലും അഡൽറ്റ് ഹെമറ്റോളജിയും പീഡിയാട്രിക് ഹെമറ്റോളജി-ഓങ്കോളജി ഫെലോഷിപ്പും ചെയ്തു.
അമേരിക്കൻ സൊസൈറ്റി ഓഫ് ഹെമറ്റോളജിയിലെ അംഗമാണ് ഫിറ്റ്‌ഷുഗ്.
രൂപമതി
കവയിത്രിയും, മാൽവയിലെ സുൽത്താൻ ബാസ് ബഹാദൂറിന്റെ ഭാര്യയുമായിരുന്നു റാണി രൂപമതി. സുൽത്താനും രൂപമതിയും തമ്മിലുള്ള പ്രണയത്തെക്കുറിച്ച് സംസാരിക്കുന്ന മാൽവയിലെ നാടോടിക്കഥകളിൽ രൂപമതിയുടെ സവിശേഷതകൾ പ്രധാനമാണ്. രൂപമതിയുടെ സൗന്ദര്യം മാണ്ഡുവിനെ കീഴടക്കാൻ അദാം ഖാനെ പ്രേരിപ്പിച്ചു. അദാം ഖാൻ കോട്ടയിലേക്ക് മാർച്ച് ചെയ്തപ്പോൾ ബസ് ബഹദൂർ തന്റെ ചെറിയ ശക്തിയോടെ അദ്ദേഹത്തോട് ഏറ്റുമുട്ടി പരാജയപ്പെട്ടു. രൂപമതി സ്വയം വിഷം കഴിച്ചു. അങ്ങനെ സംഗീതം, കവിത, പ്രണയം, യുദ്ധം, മരണം എന്നിവയിൽ മുഴുകിയ അത്ഭുത പ്രണയകഥ അവസാനിക്കുന്നു. ഈ പ്രണയം ചിലർ ഒരു ഇതിഹാസമായി കണക്കാക്കുന്നു. മറ്റുള്ളവർ ഇത് യഥാർത്ഥമാണെന്ന് കരുതുന്നു.
സിസ്-സത്ലുജ്
വടക്കേയിന്ത്യയിൽ ഇന്നത്തെ പഞ്ചാബിലും ഹരിയാണയിലുമായിക്കിടക്കുന്ന ചരിത്രപരമായ ഒരു ഭൂപ്രദേശമാണ് സിസ്-സത്ലുജ്. വടക്ക് സത്ലുജ് നദി, കിഴക്ക് ഹിമാലയം, തെക്ക് യമുനാനദിയും ദില്ലിയും, പടിഞ്ഞാറ് സിർസ ജില്ലയുമാണ് ഇതിന്റെ അതിർത്തികൾ. 1803-1805 കാലഘട്ടത്തിലെ രണ്ടാം ആംഗ്ലോ-മറാഠ യുദ്ധത്തിൽ ബ്രിട്ടീഷുകാരോടു പരാജയപ്പെടും വരെ ഈ പ്രദേശങ്ങൾ മറാഠരിലെ സിന്ധ്യകളായിരുന്നു നിയന്ത്രിച്ചിരുന്നത്. മറാഠർക്ക് കപ്പം കൊടുത്ത് വിവിധ സിഖ് സർദാർമാരും രാജാക്കന്മാരും ഇവിടെ ഭരണം നടത്തി.
വർഗ്ഗം:ഇന്ത്യയിലെ ഭൂപ്രദേശങ്ങൾ
ഡ്രിൽ യന്ത്രം
കാഠിന്യമേറിയ പദാർത്ഥങ്ങളിൽ തുളയിടാനും അവയുടെ വലിപ്പം കൂട്ടാനും പിരിയുള്ള തുളയിടാനും മറ്റും ഉപയോഗിക്കുന്ന യന്ത്രമാണു് ഡ്രിൽ യന്ത്രം. തുളയിടേണ്ട വസ്തുവിനെ ദൃഢമായി ഉറപ്പിച്ചു് അതിലേക്കു് പ്രത്യേക റാട്ടു സൂചി (Drill bit) വേണ്ടത്ര ആഴത്തിൽ വൈദ്യുതശക്തി ഉപയോഗിച്ചു കറക്കിത്താഴ്ത്തിയാണു് തുളയിടുന്നതു്.
വർഗ്ഗം:യാന്ത്രികം
ഹാരിയറ്റ് കെസിയ ഹണ്ട്
ഹാരിയറ്റ് കെസിയ ഹണ്ട് (ജീവിതകാലം: നവംബർ 9, 1805 - ജനുവരി 2, 1875) ഒരു ആദ്യകാല വനിതാ ഫിസിഷ്യനും സ്ത്രീകളുടെ അവകാശ പ്രവർത്തകയുമായിരുന്നു. ഇംഗ്ലീഷ്:Harriot Kezia Hunt. 1850-ൽ മസാച്ചുസെറ്റ്‌സിലെ വോർസെസ്റ്ററിൽ നടന്ന ആദ്യത്തെ ദേശീയ വനിതാ അവകാശ കൺവെൻഷനുകളിൽ അവർ പ്രഭാഷണം നടത്തിയിരുന്നു.
ആദ്യകാലജീവിതം
1805-ൽ മസാച്ചുസെറ്റ്‌സിലെ ബോസ്റ്റണിൽ ജോവാബ് ഹണ്ടിന്റെയും കെസിയ വെന്റ്‌വർത്ത് ഹണ്ടിന്റെയും മകളായി ഹാരിയറ്റ് ജനിച്ചു. മാതാപിതാക്കളുടെ സഹായത്തോടെ വീട്ടിലിരുന്നാണ് അവർ പഠനം നടത്തിയത്. ഹണ്ടിന്റെ പിതാവ് 1827-ൽ മരിച്ചതോടെ കുടുംബത്തിന് സാമ്പത്തിക പിന്തുണയില്ലാതായി. ഹാരിയറ്റ് ഹണ്ടും സഹോദരി സാറാ ഹണ്ടും ചേർന്ന് സ്വയം പര്യാപ്തത നേടുന്നതിനായി അവരുടെ വീട്ടിൽ ഒരു സ്വകാര്യ വിദ്യാലയം തുറന്നു. അധ്യാപനം പണം കൊണ്ടുവന്നെങ്കിലും, തന്റെ ജീവിതത്തിൽ താൻ ചെയ്യാൻ ആഗ്രഹിക്കുന്നത് അതല്ലെന്ന് ഹണ്ടിന് തോന്നി. താമസിയാതെ രോഗബാധിതയായ ഹണ്ടിന്റെ സഹോദരിയ്ക്ക് പരമ്പരാഗത ഡോക്ടർമാരുടെ ചികിത്സയിൽ സുഖം പ്രാപിക്കാൻ കഴിഞ്ഞില്ല.
ഡോ. റിച്ചാർഡ് ഡിക്സൺ മോട്ടടിനെ സാറയെ ചികിത്സിക്കാനായി വിളിച്ചു. സാറ സുഖം പ്രാപിച്ചു. ഇതിനുശേഷം 1833 ൽ എലിസബത്ത് മോട്ടിന്റെയും ഡോ. മോട്ടിന്റെയും കീഴിൽ ഹാരിയറ്റ് വൈദ്യശാസ്ത്രം പഠിക്കാൻ തുടങ്ങി. അക്കാലത്തെ പൊതുവായ രീതികൾ ഉപയോഗിക്കുന്നതിനുപകരം, മോട്ട് ദമ്പതികൾ രോഗികളെ ശക്തിപ്പെടുത്താനും സുഖപ്പെടുത്താനും സഹായിക്കുന്നതിന് മോട്ട് വിശ്രമവും ഉല്ലാസവും അതുപോലെ ഔഷദ ചെടികളും ഉപയോഗിച്ചു. ഡോ. മോട്ടിന്റെ ഒട്ടുമിക്ക സ്ത്രീ രോഗികളെയും പൊതുവെ മേൽനോട്ടം വഹിച്ചിരുന്ന എലിസബത്ത് മോട്ടിനൊപ്പം ജോലി ചെയ്യുന്നതിനിടയിൽ നിരീക്ഷണത്തിലൂടെ ഹാരിയറ്റ് വളരെയധികം പഠിച്ചു 1835-ൽ ഹാരിയറ്റ്  ഒരു മെഡിക്കൽ ഡിപ്ലോമ ഇല്ലാതെ സ്വന്തം കൺസൾട്ടിംഗ് ഓഫീസ് തുറന്നു.
വിദ്യാഭ്യാസവും പരിശീലനവും
1847-ൽ ഹാർവാർഡ് മെഡിക്കൽ സ്കൂളിലേക്ക് അപേക്ഷിച്ച ആദ്യ വനിതയാണ് ഹാരിയറ്റ്. ഡോ. ഒലിവർ വെൻഡൽ ഹോംസ് സീനിയർ ആയിടെയാണ് സ്കൂളിന്റെ ഡീനായി നിയമിക്കപ്പെട്ടത്. അദ്ദേഹം, അവളുടെ അപേക്ഷ സ്വീകരിക്കുന്നത് ആദ്യം പരിഗണിച്ചിരുന്നു. എന്നാൽ മുഴുവൻ പുരുഷ വിദ്യാർത്ഥി സംഘടനയും കൂടാതെ യൂണിവേഴ്സിറ്റി ഓവർസിയർമാരും മറ്റ് അദ്ധ്യാപക അംഗങ്ങളും അദ്ദേഹത്തെ കഠിനമായി വിമർശിച്ചു, അവളുടെ അപേക്ഷ പിൻവലിക്കാൻ അവളോട് ആവശ്യപ്പെടുകയും ചെയ്തു. 1849-ൽ ജനീവ കോളേജിൽ നിന്ന് എലിസബത്ത് ബ്ലാക്ക്വെൽ ബിരുദം നേടിയ ശേഷം, ഹാരിയറ്റ് വീണ്ടും ഹാർവാർഡിലേക്ക് അപേക്ഷിച്ചു, പക്ഷേ അത് വീണ്ടും നിരസിക്കപ്പെട്ടു. ഹണ്ടിന്റെ അപേക്ഷയും നിഷേധവും അതിനെ തുടർന്നുള്ള വർഷങ്ങളിൽ, മറ്റ് സ്ത്രീകളും നിരസിക്കപ്പെട്ടു. 1945 വരെ ഹാർവാർഡ് മെഡിക്കൽ സ്‌കൂൾ, ആദ്യമായി സ്ത്രീകളെ വൈദ്യശാസ്ത്ര വിദ്യാഭ്യാസത്തിനായി 10 വർഷത്തെ ട്രയലിൽ പ്രവേശിപ്പിച്ചു. രണ്ടാം ലോക മഹായുദ്ധത്തിന്റെ ഫലമായി യോഗ്യതയുള്ള പുരുഷ അപേക്ഷകരുടെ എണ്ണം കുറഞ്ഞതിനാലാണ് ഈ വിഭാഗത്തിലുള്ള സ്ത്രീകൾക്ക് പ്രവേശനം ലഭിച്ചത്. രണ്ടാമത്തെ അപേക്ഷയ്ക്ക് ശേഷം ഹാർവാർഡിലേക്ക് അംഗീകരിക്കപ്പെട്ടില്ലെങ്കിലും, ഹാരിയറ്റ് സ്വന്തമായി മെഡിസിൻ പരിശീലനം തുടർന്നു. 1853- ൽ പെൻസിൽവാനിയയിലെ ഫീമെയിൽ മെഡിക്കൽ കോളേജിൽ നിന്ന് അവൾക്ക് ഒരു ഓണററി എംഡി ലഭിച്ചു.
ഹാരിയറ്റ് അവളുടെ മെഡിക്കൽ പ്രാക്ടീസിലുടനീളം വിമർശിക്കപ്പെട്ടു, അവളുടെ തൊഴിൽ അക്കാലത്തെ പരമ്പരാഗത സ്ത്രീത്വത്തിന് അനുയോജ്യമല്ലെന്ന് വിശ്വസിച്ചവരിൽ നിന്നായിരുന്നു പ്രധാന വിമർശനങ്ങൾ ഉയർന്നത്. ഉദാഹരണത്തിന്, 1858-ലെ ഒരു ന്യൂയോർക്ക് ടൈംസ് ലേഖനം അവളെ പരിഹസിച്ചു. നേരെമറിച്ച്, സ്ത്രീത്വമാണ് സ്ത്രീകളെ പ്രത്യേകിച്ച് വൈദ്യശാസ്ത്രത്തിന് അനുയോജ്യമാക്കുന്നതെന്ന് ഹാരിയറ്റ് വിശ്വസിച്ചു. അവൾ ചോദിച്ചതുപോലെ, "ശരീരവും മനസ്സും വേദനിക്കുന്ന ഒരു സഹോദരിയുടെ കൈപിടിച്ച് അവളുടെ രോഗങ്ങളുടെ കാരണം കാണിക്കുന്നതിനേക്കാൾ കൂടുതൽ സൂക്ഷ്മമായ സ്ത്രീലിംഗവും യഥാർത്ഥ സ്ത്രീത്വവും മറ്റെന്താണ്?"
മെഡിസിൻ പഠിക്കാനും പരിശീലിക്കാനുമുള്ള സ്ത്രീകളുടെ അവകാശത്തിനും പൊതുവെ വിദ്യാഭ്യാസം നേടാനും തൊഴിലുകൾ തേടാനുമുള്ള അവകാശത്തിനായി ഹാരിയറ്റ് ആവേശത്തോടെ വാദിച്ചു. ആളുകൾ സാമൂഹിക പാരമ്പര്യങ്ങളെ ചോദ്യം ചെയ്യാൻ തുടങ്ങുന്ന ഒരു "പരിവർത്തന യുഗത്തിലാണ്" താൻ ജീവിക്കുന്നതെന്ന് അവൾ വിശ്വസിച്ചു. 1843-ൽ ഹാരിയറ്റ് ലേഡീസ് ഇൻ ഫിസിയോളജി സൊസൈറ്റി സ്ഥാപിച്ചു. ശരീരശാസ്ത്രത്തെക്കുറിച്ചും ശുചിത്വത്തെക്കുറിച്ചും അവർ പ്രഭാഷണങ്ങൾ നടത്തി. 1850- ൽ മസാച്യുസെറ്റ്‌സിലെ വോർസെസ്റ്ററിൽ നടന്ന ദേശീയ വനിതാ അവകാശ കൺവെൻഷനിൽ അവർ പങ്കെടുത്തു. ഏതാനും വർഷങ്ങളായി, അടിമത്തം നിർത്തലാക്കുന്നതിനെക്കുറിച്ചും സ്ത്രീകളുടെ അവകാശങ്ങളെക്കുറിച്ചും പ്രഭാഷണം നടത്താൻ ഹാരിയറ്റ് സമയം ചെലവഴിച്ചു. അവളുടെ ജിവീതത്തിന്റെ ഭൂരിഭാഗവും "ഗ്ലാൻസെസ് ആൻഡ് ഗ്ലിംസസ്:ഓർ ഫിഫ്റ്റി ഇയർസ്" സൊഷ്യൽ, ഇങ്ക്‌ലൂഡിങ് റ്റ്വന്റി ഇയർസ് പെർസണൽ ലൈഫ് (ബോസ്റ്റൺ: ജെ.പി. ജുവെറ്റ് ആൻഡ് കമ്പനി, 1856). എന്ന അവളുടെ ഓർമ്മക്കുറിപ്പുകളിൽ വിവരിക്കുന്നുണ്ട്.
ജിസാറ്റ്-9
ജിസാറ്റ്-9 എന്നത് ജിഎസ്എൽവി റോക്കറ്റ് വഴി ഐഎസ്ആർഒ 2016 ൽ വിക്ഷേപിക്കാനായി ഒരുങ്ങുന്ന മൾട്ടിബാൻഡ് കമ്മ്യൂണിക്കേഷൻ ഒബ്സർവേഷൻ സാറ്റലൈറ്റ് ആണ്. എയർട്രാഫിക്ക് കണ്ട്രോൾ സംഘടനകൾ, സുരക്ഷാസേനകൾ എന്നിവർക്ക് ജിപിഎസ്സ് സേവനം നൽകുന്ന ഗഗൻ നാവിഗേഷൻ പെയ്‌ലോഡ് കൃത്രിമോപഗ്രഹം വഹിക്കും. ഗഗൻ എന്നത് ഇന്ത്യ പ്രാദേശികമായി വികസിപ്പിച്ച ജിപിഎസ് നാവിഗേഷൻ സിസ്റ്റമാണ്. കൃത്രിമോപഗ്രഹത്തിന് 12 വർഷത്തെ കാലാവധിയുണ്ട്.
കൃത്രിമോപഗ്രഹം
ജിസാറ്റ്-9 12 കെയു ട്രാൻസ്പോണ്ടറുകളും ഗഗൻ പെയ്ലോഡും വഹിക്കുന്നു. ഈ കൃത്രിമോപഗ്രഹം 2016 ജൂലൈയിൽ ജിഎസ്എൽവിലാണ് വിക്ഷേപിക്കാൻ തീരുമാനിച്ചത്. കൃത്രിമോപഗ്രഹത്തിന് 2,330 കി.ഗ്രാം ലിഫ്റ്റ്ഓഫ് ഭാരമുണ്ട്.
കൃത്രിമോപഗ്രഹം പ്രദക്ഷിണസ്ഥലം നിലനിർത്താൻ ഇലക്ടിക്ക് പ്രൊപ്പൽഷൺ ഉപയോഗിക്കും.
പെയ്‌ലോഡ്
കൃത്രിമോപഗ്രഹം അഹമ്മദാബാദിലെ സ്പേസ് ആപ്പ്ലിക്കേഷൻ സെന്ററിൽ നിർമ്മിച്ച ഗഗൻ പെയ്ലോഡും 12 കെയു ട്രാൻസ്പോണ്ടറുകളും വഹിക്കും. ഈ പെയ്‌ലോഡ് ആൻഡമാൻ നിക്കോബാർ ഉൾപ്പെടെ രാജ്യത്തിന്റെ എല്ലാ ഭാഗങ്ങളും ഉൾക്കൊള്ളും.
വിക്ഷേപണം
ജിഎസ്എൽവി റോക്കറ്റ് വഴി 2016 ൽ വിക്ഷേപിക്കാനായി ഒരുങ്ങുന്നു.
അവലംബം
വർഗ്ഗം:ഇന്ത്യയുടെ കൃത്രിമോപഗ്രഹങ്ങൾ
വർഗ്ഗം:ഇന്ത്യയുടെ വാർത്താവിനിമയോപഗ്രഹങ്ങൾ
എഡൈൻ
എഡൈൻ (أدرنة; Αδριανούπολη, Adrianoúpoli; Одрин, Odrin; Edirne), ചരിത്രപരമായി അറിയപ്പെടുന്നു Adrianople (Hadrianopolis; റോമൻ ചക്രവർത്തി ഹാട്രിയൻ സ്ഥാപിച്ചത് മുമ്പത്തെ ത്രേസിയൻ സെറ്റിൽമെന്റിന്റെ സൈറ്റിൽ Uskudama), വടക്കുപടിഞ്ഞാറൻ ഒരു നഗരമാണ്  ടർക്കിഷ്  എഡിർൺ പ്രവിശ്യ ഈസ്റ്റ് ത്രേസ് പ്രദേശത്ത്, തുർക്കിയുടെ അതിർത്തിക്ക് സമീപം  ഗ്രീസുമായുള്ള അതിർത്തികൾ കൂടാതെ  ബൾഗേറിയ. 1369 മുതൽ 1453 വരെ ഓട്ടൊമൻ സാമ്രാജ്യം മൂന്നാമത്തെ തലസ്ഥാന നഗരമായി എഡിർൺ പ്രവർത്തിച്ചു, മുമ്പ് കോൺസ്റ്റാന്റിനോപ്പിൾ (ഇന്നത്തെ ഇസ്താംബുൾ)  ആയി 1453 നും 1922 നും ഇടയിൽ സാമ്രാജ്യത്തിന്റെ നാലാമത്തെയും അവസാനത്തെയും തലസ്ഥാനം. 2014 ൽ നഗരത്തിന്റെ കണക്കാക്കിയ ജനസംഖ്യ 165.979 ആയിരുന്നു.
ഐൻസ്ലി കനാൽ
തമിഴ്നാട്ടിൽ ചെന്നൈയിൽ സ്ഥിതി ചെയ്യുന്ന ഒരു ചെറിയ കനാലാണ് ഐൻസ്ലി കനാൽ. വില്ലിവാക്കം റെയിൽവേ സ്റ്റേഷനു സമീപം ആരംഭിക്കുന്ന കനാൽ ഓട്ടേരി നുള്ളയെ റെയിൽവേ ക്വാർട്ടേഴ്സുമായും അയനാവരത്തിനടുത്തുള്ള ഇന്റഗ്രൽ കോച്ച് ഫാക്ടറിയുമായും ബന്ധിപ്പിക്കുന്നു. ഇത് ഏകദേശം 3.3 km നീളമുള്ളതാണ്.
പിൽക്കിംഗ്ടൺ റോഡ്, വസന്ത ഗാർഡൻ, അപ്പാത്തുരൈ മെയിൻ റോഡ്, പഴയകാരൻ സ്ട്രീറ്റ്, മധുര സ്ട്രീറ്റ് എന്നിവിടങ്ങളിലെ നിവാസികൾ മാലിന്യം തള്ളുന്നതോടെ ഇത് വളരെ മലിനമായിരിക്കുന്നു. 2006-ൽ റെയിൽവേ കനാലിന്റെ മണ്ണ് നീക്കം ചെയ്തെങ്കിലും കനാലിന്റെ ശോച്യാവസ്ഥ മെച്ചപ്പെട്ടിട്ടില്ല.
സംസ്‌കൃത ഭാരതി
സംസ്കൃതഭാരതി
സംസ്കൃതഭാരതി (സംസ്കൃത ഭാരതി) സംസ്‌കൃതത്തിന്റെ സംരക്ഷണത്തിനും പ്രോത്സാഹനത്തിനും വ്യാപനത്തിനുമായി തുടർച്ചയായി പ്രവർത്തിക്കുന്ന ഒരു സംഘടനയാണ്. ഇതിന്റെ ആസ്ഥാനം ഡൽഹിയിലാണ്. സംസ്‌കൃതം ലോകത്ത് പ്രായോഗിക ഭാഷയായി കൊണ്ടുവരാൻ ഈ സംഘടന കഠിനമായി പരിശ്രമിക്കുന്നു. സംസ്കൃതഭാരതിയുടെ കേരളഘടകമാണ് വിശ്വസംസ്കൃതപ്രതിഷ്ഠാനം.
ലക്ഷ്യം
"സംസ്കൃത ഭാരതി"യുടെ ആത്യന്തിക ലക്ഷ്യം സംസ്കൃതത്തിന്റെ സർവതോന്മുഖമായ വികസനവും ഇന്ത്യയുടെ സർവതോന്മുഖമായ പുരോഗതിയും കൈവരിക്കുക എന്നതാണ്. ഈ ദൂരവ്യാപകമായ ലക്ഷ്യം സാക്ഷാത്കരിക്കുമെന്ന് പ്രതീക്ഷിക്കുന്ന 'സംസ്കൃത ഭാരതി' എന്ന പേരിൽ രാജ്യവ്യാപകവും വലുതും സദാചാരപരവും ശക്തവുമായ ഒരു ബഹുജന സംഘടന സൃഷ്ടിക്കുക എന്നതാണ് ഉടനടി ലക്ഷ്യം. എന്നിരുന്നാലും, സംഘടനയുടെ ഓരോ ഘടകങ്ങളുടെയും ലക്ഷ്യം സംസ്കൃതത്തിന്റെ വികസനത്തിനായി പ്രവർത്തിക്കുകയും രാഷ്ട്രത്തിന്റെ പുരോഗതിയുമായി ബന്ധപ്പെട്ട പ്രവർത്തനങ്ങളിൽ പങ്കാളിയാകുകയും ചെയ്യുക എന്നതാണ്.
1) ഒരു പ്രായോഗിക ഭാഷയായി അതിനെ തിരികെ കൊണ്ടുവരിക നാനൂറ് വർഷങ്ങൾക്ക് മുമ്പ് ലോകത്ത് 5,000 ഭാഷകൾ ഉണ്ടായിരുന്നു. ഇപ്പോൾ രണ്ടായിരത്തിൽ താഴെയുണ്ട്.3,000 ഭാഷകൾ നശിപ്പിക്കപ്പെട്ടു. ഉപയോഗത്തിലെ ഇടിവ് കാരണം ആയിരത്തിലധികം ഭാഷകൾ വംശനാശത്തിന്റെ വക്കിലാണ്. "സംസ്കൃതം ദൈനംദിന ജീവിതത്തിന്റെ ഭാഷയാക്കണം.
2) വിദ്യാഭ്യാസമാറ്റം വിദ്യാഭ്യാസപരമായ ചിന്തകളും പരീക്ഷണങ്ങളും സംസ്‌കൃതത്തെക്കുറിച്ചുള്ള നമ്മുടെ അറിവിന് നേരിട്ടോ അല്ലാതെയോ വിധേയമാണ്. അതിനാൽ, വിദ്യാഭ്യാസ മാറ്റത്തിന് തുടക്കമിടാം. സംസ്‌കൃതത്തെക്കുറിച്ചോ സാഹിത്യത്തെക്കുറിച്ചോ മാത്രമല്ല, സംസ്‌കൃതം പഠിപ്പിക്കുന്നത് സംസ്‌കൃതം പഠിപ്പിക്കലായിരിക്കണം. പാഠപുസ്തകങ്ങളുടെ ഗുണനിലവാരം, അധ്യാപകരുടെ നിലവാരം എന്നിങ്ങനെ മൂന്ന് മേഖലകളിൽ സംസ്കൃത അധ്യാപനത്തിന്റെ ഗുണനിലവാരം മെച്ചപ്പെടുത്താൻ ശ്രമിക്കണം. സംസ്‌കൃതം സംസ്‌കൃതം വഴി പഠിപ്പിക്കണം. സംസ്കൃതം പഠിപ്പിക്കുമ്പോൾ, പുരാതനവും ആധുനികവുമായ വിഷയങ്ങൾ സംയോജിപ്പിക്കണം. ക്ലാസ് മുറികളിൽ സംസ്‌കൃതം പഠിപ്പിക്കുന്നത് വളരെ ആകർഷകമാക്കണം, എല്ലാ വിദ്യാർത്ഥികളും സംസ്‌കൃതം സ്വീകരിക്കുന്നു, ഫലപ്രദമാണ്, അങ്ങനെ എല്ലാ വിദ്യാർത്ഥികൾക്കും സംസ്‌കൃതത്തിൽ സംസാരിക്കാനും എഴുതാനും കഴിയും, അങ്ങനെ ആയിരക്കണക്കിന് വിദ്യാർത്ഥികൾക്ക് പിന്നീട് വേദപഠനത്തിൽ ഏർപ്പെടാൻ കഴിയും.
പുഷ്പദന്തൻ
ജൈനമത വിശ്വാസപ്രകാരം 9-ആമത്തെ തീർത്ഥങ്കരനാണ് പുഷ്പദന്തൻ. ഇക്ഷ്വാകു വംശത്തിൽ ജനിച്ച ഇദ്ദേഹത്തിന്റെ പിതാവ് മഹാരാജാ സുഗ്രീവനും മഹാറാണി രമയുമാണ്. കാകന്ദിയിലായിരുന്നു (ഇന്നത്തെ ഉത്തർപ്രദേശിൽ) ഇദ്ദേഹത്തിന്റെ ജനനം.
അവലംബം
വർഗ്ഗം:തീർത്ഥങ്കരന്മാർ
താഴമൺ മഠം
കേരളത്തിലെ സുപ്രസിദ്ധമായ ഒരു ബ്രാഹ്മണ തന്ത്രികുടുംബമാണ് താഴമൺ മഠം. വിശ്വപ്രസിദ്ധമായ ശബരിമല ക്ഷേത്രത്തിലെ താന്ത്രികാവകാശം ഇവർക്കാണ്. കൂടാതെ, ചെങ്ങന്നൂർ മഹാദേവക്ഷേത്രം, ഏറ്റുമാനൂർ മഹാദേവക്ഷേത്രം തുടങ്ങി വേറെയും ധാരാളം ക്ഷേത്രങ്ങളിൽ ഇവർക്ക് തന്ത്രാധികാരമുണ്ട്. കേരളത്തിലെ ആദ്യ താന്ത്രിക കുടുംബങ്ങളിൽ ഒന്നാണിതെന്ന് വിശ്വസിയ്ക്കപ്പെടുന്നു. ഈ കുടുംബത്തിലെ പുരുഷന്മാർ, 'കണ്ഠരര്' എന്ന സ്ഥാനപ്പേര് ഉപയോഗിച്ചുവരുന്നു. ആലപ്പുഴ ജില്ലയിൽ ചെങ്ങന്നൂരടുത്തുള്ള മുണ്ടൻകാവിലാണ് മഠത്തിന്റെ ആസ്ഥാനം. ആന്ധ്രയിൽനിന്നാണ് പന്തളം രാജകുടുംബം ക്ഷണിച്ചു കൊണ്ടുവന്നത്. താന്ത്രികം എന്നത് ഹിന്ദു മതത്തിന്റെ ആരാധന ക്രമവുമായിട്ട് ബന്ധപ്പെട്ട പ്രവൃത്തിയായാണ് ഹിന്ദുമതവിശ്വാസികൾ കണ്ടുവരുന്നത്.
ശബരിമലയിൽ കോടതിവിധിയനുസരിച്ച് യുവതികൾ കയറിയപ്പോൾ തന്ത്രി നടയടയ്ക്കുകയും ശുദ്ധിക്രിയ നടത്തുകയും ചെയ്തതു വിവാദമായിരുന്നു.
വർഗ്ഗം:കേരളത്തിലെ തന്ത്രികുടുംബങ്ങൾ
ജാപ്പനീസ് ചെന്നായ
വംശനാശം സംഭവിച്ച ഒരു ചെന്നായ ഉപവർഗ്ഗം ആണ് ജാപ്പനീസ് ചെന്നായ, ജപ്പാനിലെ തദ്ദേശീയമായി കാണപ്പെട്ട രണ്ടു ചെന്നായ ഉപവർഗ്ഗങ്ങളിൽ ഒന്നാണ് ഇവ. ഹോൻഷു ചെന്നായ (Honshū) എന്നും ഇവ അറിയപ്പെട്ടിരുന്നു. ജപ്പാനിലെ ഷിന്ടോ മത പ്രകാരം ഒകാമി ( ചെന്നായക്ക് ജപ്പാനിൽ ഉള്ള വിളി പേര് ) കാമി ആത്മാക്കളുടെ സന്ദേശ വാഹകർ ആണ്. ഇവ കാർഷിക വിളകളെ നശിപ്പിക്കുന്ന മൃഗങ്ങൾ ആയ കാട്ടു പന്നി, മാൻ എന്നിവയിൽ നിന്നും സംരക്ഷണവും നൽകുന്നു എന്നാണ് വിശ്വാസം. ഇവയെ ബന്ധപെടുത്തുന്നത് പർവ്വതങ്ങളിൽ ഉള്ള ആത്മാവായ യാമ നോ കാമിയുമായാണ്.
പേര്
ഗ്രേ വുൾഫിന്റെ ഉപവർഗ്ഗമായ പേര് വരുന്നത് രണ്ടു ഗ്രീക്ക് വാക്കുകളിൽ നിന്നാണ്, ഗ്രീക്ക് ഹൊഡോ ( വഴി ) , പഹ്‌യ്‌ലാക്സ് ( സംരക്ഷകൻ ). ജാപ്പനീസ് നാടോടി കഥകളിൽ ചെന്നായയെ യാത്രകാരെ സംരക്ഷിക്കുകയും പിൻതുണക്കുകയും ചെയ്യുന്ന ജീവികൾ ആയാണ് കാണിക്കുന്നത്.
ആവാസ വ്യവസ്ഥ
ജപ്പാനിലെ തദ്ദേശീയ ഇനമായിരുന്നു ഇവ. (Canis lupus hodophilax Temminck, 1893) ജപ്പാൻ ദീപുകൾ ആയ ഹോൻഷു, ഷിക്കോകൂ , കെയുഷു എന്നിവിടങ്ങളിൽ ആയിരുന്നു ഇവയെ സ്വാഭാവികമായി കണ്ടു വന്നിരുന്നത്. പക്ഷെ ഹൊക്കൈഡോ ദീപിൽ ഇവയെ കണ്ടിരുന്നില്ല, പകരം അവിടെ മറ്റൊരു ഉപവർഗ്ഗം ആയ ഹൊക്കൈഡോ ചെന്നായ ആയിരുന്നു ഉണ്ടായിരുന്നത്. റഷ്യയിലെ യാന നദിയുടെ തീരത്തു നിന്നും കിട്ടിയ ഒരു സ്പെസിമെൻ 28000 വർഷം പഴക്കമുള്ളതും ഇവയോട് പാരമ്പര്യമായി സാമ്യം പുലർത്തുന്നതും ആണെന്ന് കണ്ടെത്തി ഇത് ഇവ വളരെ മുൻ കാലങ്ങളിൽ ഏറെ സ്ഥലങ്ങളിൽ വ്യാപിച്ചിരുന്നതായും കണ്ടെത്താൻ സഹായിച്ചു, ഈ സ്പെസിമെനിലെ ഡി എൻ എ പഠനങ്ങൾ ആണ് ഇതിനു വഴി തെളിച്ചത്.
വംശനാശം
ജാപ്പനീസ് ചെന്നായെ വംശനാശം സംഭവിച്ച ജീവികളുടെ കൂട്ടത്തിൽ ആണ് പെടുത്തിയിട്ടുള്ളത്, ഇവയെ അവസാനമായി കണ്ടത് 1905 ൽ ജപ്പാനിലെ നര പരിധിയിൽ ഉള്ള ഹിഗാഷി-യോഷിനോ എന്ന ഗ്രാമത്തിൽ ആണ്. ഇതിനു ശേഷം 1997 വരെ നിരവധി തവണ ഇവയെ പോലെ കുറിയ കാലുള്ള ജീവികളെ കണ്ടതായി നിരവധി റിപ്പോർട്ടുകൾ ഉണ്ടെക്കിലും ഇവയൊന്നും ഇത് വരെ സ്ഥിരീകരിച്ചിട്ടില്ല. ഏറ്റവും അവസാനമായി 2000 ആണ്ടിൽ ഇവയെ കണ്ടു എന്ന വാദം തട്ടിപ്പ് ആണെന്ന് കണ്ടെത്തിയിരുന്നു, ജാപ്പനീസ് ജീവശാസ്ത്രജന്മാരുടെ അഭിപ്രായത്തിൽ ഇവയെല്ലാം തെരുവ് നായകളെ കണ്ടു തെറ്റിദ്ധരിച്ചാണ് ആവാൻ ആണ് സാധ്യത.
വംശനാശം സംഭവിക്കാൻ ഉള്ള പല കാരണങ്ങളും ചൂണ്ടി കാണിക്കപ്പെടുന്നു, പ്രബലമായ വാദങ്ങൾ ഇവയാണ് 1701 ൽ ഇവയെ കൊല്ലാൻ ഉത്തരവ് വന്നതായി രേഖകൾ ഉണ്ട് , 1742 യോടെ വേട്ടക്കാർ വേദി കോപ്പുകൾ കൊണ്ടും വിഷം വെച്ചും ഇവയെ കൊല്ലാൻ തുടങ്ങി. 1736 ൽ വ്യാപകമായി പേ വിഷ ബാധ പടർന്നു പിടിച്ചിരുന്നു, ഇതേ തുടർന്ന് ഇവയെ കൊല്ലാൻ ഉത്തരവ് ഇറങ്ങുകയും ഒരു തലമുറ മുഴുവനായും ഇവയെ കൊല്ലുകയും ചെയ്തത് , ഇവയുടെ ഉന്മൂല നാശത്തിനു കാരണമായി.
പുറത്തേക്കുള്ള കണ്ണികൾ
വർഗ്ഗം:ചെന്നായ്ക്കൾ
ഗീത സുത്ഷി
'''പ്രശസ്തയായ ഒരു ഇന്ത്യൻ കായികതാരമാണ്. ഗീത സുത്ഷി ഇംഗ്ല്ലിഷ്: Geeta Zutshi''' (ജനനം ഡിസംബർ 2,  1956) നിരവധി ദേശീയ, ഏഷ്യൻ റെക്കോർഡുകൾ സ്ഥാപിച്ച ഓട്ടക്കാരിയാണ് ഗീത. 800, 1500 മീറ്റർ മധ്യദൂരഓട്ടങ്ങളാണ് പ്രധാന മത്സര ഇനങ്ങൾ
ജീവിതരേഖ
1956 ഡിസംബർ 2 നു ജനിച്ചു.
കായിക ജീവിതം
1978 ലാണ് ആദ്യത്തെ അന്തർദേശീയ മെഡൽ കരസ്ഥമാക്കിയത്. ബാങ്കോക്കിൽ വച്ചു നടന്ന ഏഷ്യൻ ഗെയിംസിലായിരുന്നു അത്. 1982 ൽ നടന്ന ഡൽഹി ഏഷ്യാഡിൽ 800 മീറ്ററിൽ സ്വർണ്ണം നേടി. 1500 മീറ്റഋ ഒട്ടത്തിൽ 1978 ലും 1982 ലും വെള്ളി നേടി..
രാജ്യം അർജ്ജുന അവാർഡും പദ്മശ്രീയും നൽകി ആദരിച്ചിട്ടുണ്ട്.
റഫറൻസുകൾ
വർഗ്ഗം:1956-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:ഏഷ്യൻ ഗെയിംസ് മെഡൽ ജേതാക്കൾ വർഗ്ഗം:ഇന്ത്യയിലെ കായികതാരങ്ങൾ വർഗ്ഗം:ഏഷ്യൻ ഗെയിംസ് വർഗ്ഗം:ഓട്ടക്കാർ
പട്രീഷ്യ ആൻ ഗാൻസ്
ഒരു അമേരിക്കൻ മെഡിക്കൽ ഓങ്കോളജിസ്റ്റാണ് പട്രീഷ്യ ആൻ ഗാൻസ് (നീ കോൺ). അവർ ഫീൽഡിംഗ് സ്കൂൾ ഓഫ് പബ്ലിക് ഹെൽത്തിൽ ഹെൽത്ത് പോളിസി ആൻഡ് മാനേജ്മെന്റ് പ്രൊഫസറും യുസിഎൽഎയിലെ ഡേവിഡ് ഗെഫൻ സ്കൂൾ ഓഫ് മെഡിസിനിൽ മെഡിസിൻ പ്രൊഫസറുമാണ്. 2007-ൽ ഇൻസ്റ്റിറ്റ്യൂട്ട് ഓഫ് മെഡിസിനിലേക്ക് തിരഞ്ഞെടുക്കപ്പെട്ടു.
ടി.കെ. അബ്ദു
പ്രമുഖനായ സി.പി.ഐ.എം നേതാവും നിയമസഭാ സാമാജികനുമായിരുന്നു '''ടി.കെ. അബ്ദു''' (06 ഫെബ്രുവരി 1920 - 16 മാർച്ച് 1992). അഞ്ചും ആറും ഏഴും കേരള നിയമസഭകളിൽ വടക്കേക്കര മണ്ഡലത്തിൽ നിന്നുള്ള അംഗമായിരുന്നു.
പട്രീഷ്യ ആൻ ഗാൻസ്
ആദ്യകാല ജീവിതവും വിദ്യാഭ്യാസവും
ഗാൻസ് കാലിഫോർണിയയിലെ ലോസ് ഏഞ്ചൽസിൽ ജനിക്കുകയും കാലിഫോർണിയയിലെ ബെവർലി ഹിൽസിൽ ഒരു വൈദ്യനായ പിതാവിന്റെയും വീട്ടമ്മയായ അമ്മയുടെയും മൂത്ത കുട്ടിയായി വളർന്നു. വൈദ്യവൃത്തിയിൽ ഏർപ്പെടാൻ അവരുടെ പിതാവ് അവളെ പ്രോത്സാഹിപ്പിക്കുകയും വേനൽക്കാലത്ത് പിതാവിന്റെ മെഡിക്കൽ പ്രാക്ടീസിനായി ക്ലറിക്കൽ ജോലി പൂർത്തിയാക്കുകയും ചെയ്തു. റാഡ്ക്ലിഫ് കോളേജിൽ നിന്ന് ബിരുദം നേടിയ ശേഷം, 1970-ൽ അവർ ടോമാസ് ഗാൻസിനെ വിവാഹം കഴിക്കുകയും യു.സി.എൽ.എ.യിലെ ഡേവിഡ് ഗെഫൻ സ്കൂൾ ഓഫ് മെഡിസിനിൽ മെഡിക്കൽ പരിശീലനം ആരംഭിക്കുകയും ചെയ്തു. അവരുടെ പിതാവ് അവളോട് പറഞ്ഞു, "ഒരു സ്ത്രീയെ സംബന്ധിച്ചിടത്തോളം മരുന്ന് അത്ര മോശം ജോലിയായിരുന്നില്ല", യു‌സി‌എൽ‌എയിലെ 120 ക്ലാസിലെ മൂന്ന് സ്ത്രീകളിൽ ഒരാളാണ് അവൾ.
ടി.കെ. അബ്ദു
ജീവിതരേഖ
കോയക്കുട്ടി ഹാജിയുടെയും ഹാജിറയുടെയും മകനാണ്. പത്ത് വരെ പഠിച്ചു. കർഷക തൊഴിലാളികളെ സംഘടിപ്പിച്ച് പൊതുരംഗത്ത് സജീവമായി. കർഷക സംഘം വൈസ് പ്രസിഡന്റ്, സി.പി.ഐ.എം ജില്ലാ കമ്മിറ്റി അംഗമായും പ്രവർത്തിച്ചു. ബീഡി തൊഴിലാളികളെ സംഘടിപ്പിക്കുന്നതിനും കിസാൻ ഫ്രണ്ടിന്റെ മുൻ നിരയിലും പ്രവർത്തിച്ചു. മൂന്നു വർഷത്തോളം തടവിലായി.
അവലംബം
വർഗ്ഗം:1920-ൽ ജനിച്ചവർ വർഗ്ഗം: 1992-ൽ മരിച്ചവർ വർഗ്ഗം:ഫെബ്രുവരി 6-ന് ജനിച്ചവർ വർഗ്ഗം:മാർച്ച് 16-ന് മരിച്ചവർ
ഡിജിറ്റൽ ഡിവൈഡ്
ഇൻറർനെറ്റിൻറെ സേവനങ്ങൾ സ്ഥിരമായി ഉപയോഗിക്കുന്നവരും ഉപയോഗിക്കാത്തവരും തമ്മിലുള്ള വ്യത്യാസം ആണ്‌ ഡിജിറ്റൽ ഡിവൈഡ് എന്ന് അറിയപ്പെടുന്നത്. 1990 കൾ മുതൽ, "ഡിജിറ്റൽ ഡിവൈഡ് അവസാനിപ്പിക്കുന്നതിന്" ഒരു അന്തർ ഗവൺമെൻറ് ഉച്ചകോടി യോഗങ്ങൾ ഉൾപ്പെടെ ശക്തമായ ഒരു ആഗോള പ്രസ്ഥാനം നടത്തി. അതിനുശേഷം, ഈ പ്രസ്ഥാനം പബ്ലിക് പോളിസി, ടെക്നോളജി ഡിസൈൻ, ഫിനാൻസ്, മാനേജ്മെന്റ് എന്നിവയിൽ പരിഹാരങ്ങൾ രൂപപ്പെടുത്തി ആഗോള ഡിജിറ്റൽ സമ്പദ്‌വ്യവസ്ഥ ലോകജനസംഖ്യയുടെ വിദൂര കോണുകളിലേക്ക് വ്യാപിക്കുമ്പോൾ പരസ്പരം ബന്ധിപ്പിക്കുന്ന എല്ലാ പൗരന്മാർക്കും തുല്യമായി പ്രയോജനം നേടാൻ അനുവദിക്കുന്നു.
ടി.കെ. അബ്ദു
അവലംബം
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:അഞ്ചാം കേരള നിയമസഭാംഗങ്ങൾ വർഗ്ഗം:ആറാം കേരള നിയമസഭാംഗങ്ങൾ വർഗ്ഗം:ഏഴാം കേരള നിയമസഭാംഗങ്ങൾ വർഗ്ഗം:എറണാകുളം ജില്ലയിൽ ജനിച്ചവർ
ഡിജിറ്റൽ ഡിവൈഡ്
പുറംകണ്ണികൾ
വർഗ്ഗം:ഡിജിറ്റൽ സാങ്കേതികവിദ്യ
ഹന്ന മുറെ
ഒരു ഇംഗ്ലീഷ് നടിയാണ് ഹന്ന മുറെ (ജനനം ജൂലൈ 1, 1989). സ്കിൻസ് എന്ന കൗമാര നാടക പരമ്പരയിലെ (2007-2008, 2013) കാസി എയ്ൻസ്വർത്ത് എന്ന കഥാപാത്രത്തെ അവതരിപ്പിച്ചാണ് പ്രശസ്തയായത്. 2012 മുതൽ എച്ച്ബിഒ ഫാന്റസി പരമ്പര ഗെയിം ഓഫ് ത്രോൺസിൽ ഗില്ലി എന്ന വേഷം അവതരിപ്പിക്കുന്നു. സ്കിൻസ് എന്ന പരമ്പരയിലെ പ്രകടനത്തിന് ഒരു ബാഫ്റ്റ ഓഡിയൻസ് അവാർഡ് ലഭിക്കുകയും ഗെയിം ഓഫ് ത്രോൺസിലെ അഭിനയത്തിന് രണ്ട് സ്ക്രീൻ ആക്ടേഴ്സ് ഗിൽഡ് അവാർഡുകൾക്കു വേണ്ടി നാമനിർദ്ദേശം നേടുകയും ചെയ്തു. മാർട്ടീൻ (2014) എന്ന നാടകത്തിലെയും ബ്രിഡ്ജെന്റ് എന്ന ചലച്ചിത്രത്തിലെയും അവരുടെ അഭിനയം പ്രശംസ നേടി.
ബാഹ്യ കണ്ണികൾ
വർഗ്ഗം:1989-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ജൂലൈ 1-ന് ജനിച്ചവർ വർഗ്ഗം:ഇംഗ്ലീഷ് സ്റ്റേജ് നടിമാർ വർഗ്ഗം:ഇംഗ്ലീഷ് ചലച്ചിത്ര നടിമാർ
ശൂലകുഠാരിയമ്മ തെയ്യം
വടക്കൻ മലബാറിൽ കെട്ടിയാടിച്ചു വരുന്ന ഒരു തെയ്യം. നരായുധമ്മാല,തിരുവാർമൊഴി,മരക്കലത്തമ്മ എന്നീ പേരുകളിൽ കൂടി അറിയപ്പെടുന്ന ഭഗവതി. പാലപ്പുറത്ത്, കപ്പോത്ത്, എടമന, മുട്ടില്, ചീർങ്ങോട്ട്, വെളുത്തൂല്, എന്നീ ഏഴു സ്ഥാനങ്ങളിൽ ശൂലകുഠാരിയമ്മ എന്നും മറ്റുള്ള സ്ഥാനങ്ങളിൽ മറ്റു പേരുകളിലും അറിയപ്പെടുന്നു.
പുരാവൃത്തം
ശ്രീശൂലയില്ലത്തെ തിരുവടി കനകമലയിലെ കനകക്കന്നിയെ ആണു വിവാഹം ചെയ്തത്. ധനം വർദ്ധിപ്പിക്കാനായി കടൽ വാണിഭം നടത്താൻ അയാൾ തീരുമാനിച്ചു.പട്ടത്തിയായ കനകക്കന്നി ഭർത്താവിനെ വിട്ടുപിരിയാൻ വിസമ്മ്അതിച്ചിട്ടും അയാൾ വ്യാപാരാർത്ഥം മരക്കലമേറി യാത്ര തുടർന്നു.യാത്ര പലനാൾ നീണ്ടു തിരുവാലത്തൂര് മരക്കലം അടുത്തു.അവിടെ കച്ചവടം തുടങ്ങി.പീടികയുടെ സമീപത്ത് താമസിക്കുന്ന ഒരു വിധവയായ പട്ടത്തിയെ അയാൾ വിവാഹം ചെയ്തു..അയാൾ കപ്പൽ യാത്ര ആരംഭിക്കുമ്പോൾ ഗർഭിണിയായിരുന്ന കനകക്കന്നി ഒരു ആൺകുഞ്ഞിനേയും, പുതിയ ഭാര്യയായ പട്ടത്തി ഗർഭിണിയായി ഒരു പെൺകുഞ്ഞിനേയും പ്രസവിച്ചു.അവൾ വളർന്ന് ചാടിയോടിക്കളിക്കേൺറ്റ പ്രായമായി.തിരുവടിത്തങ്ങൾ തന്റെ പുതിയ ഭാര്യയും മകളും അറിയാതെ ഒരുനാൾ മരക്കലമേറി നാട്ടിലേക്ക് പുറപ്പെട്ടു.കാര്യം മനസ്സിലാക്കിയ പൊന്മകൾ മരക്കലത്തിൽ കയറിക്കൂടി.അവർ മരക്കലമേറി ശ്രീശൂലയില്ലത്തെത്തി. അവിടെ പൊന്മകൻ അച്ഛനേയും അനുജത്തിയേയും വിളക്കും തളികയും ആയി എതിരേറ്റു.പിതാവിനോടൊപ്പം മരക്കല യാത്രചെയ്ത ആ 'ദൈവകന്യാവാണ് ശ്രീശൂലകുഠാരിയമ്മ.
എൻ.കെ. രാധ
ഒൻപതും പത്തും കേരള നിയമസഭകളിലെ അംഗമായിരുന്നു '''എൻ.കെ. രാധ''' (ജനനം :01 ജനുവരി 1951). പേരാമ്പ്ര നിയമസഭാ മണ്ഡലത്തിൽ നിന്നും സി.പി.എം. പ്രതിനിധിയായാണ് രാധ കേരള നിയമസഭയിലേക്കെത്തിയത്.
ജനാധിപത്യ മഹിളാ അസോസിയേഷൻ സെക്രട്ടറിയാ പ്രവർത്തിച്ചിട്ടുണ്ട്. 1970-ൽ എസ്.എഫ്.ഐയിൽ കൂടി സജീവ രാഷ്ട്രീയത്തിലേക്ക് കടന്നു വന്നു. 1975-ൽ സി.പി.എമ്മിൽ അംഗമായി. സിപിഎമ്മിന്റെ കോഴിക്കോട് ജില്ലാക്കമ്മിറ്റിയിലും സംസ്ഥാന കമ്മിറ്റിയിലും അംഗമായിരുന്നു.
അവലംബം
വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:പത്താം കേരള നിയമസഭാംഗങ്ങൾ വർഗ്ഗം:കേരള നിയമസഭയിലെ വനിതാ പ്രതിനിധികൾ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:സി.പി.ഐ.എം. വനിതാ നേതാക്കൾ
ഷോട്ട് പുട്ട്
ട്രാക്ക് ആൻഡ് ഫീൽഡ് ഇനത്തിൽപെട്ട ഒരു കായിക മത്സരമാണ് ഷോട്ട് പുട്ട്. തള്ളുന്ന ചലനശക്തിയിൽ ഗോളാകൃതിയിൽ ഉള്ള ഭാരമുള്ള വസ്തു - ഷോട്ട്- കഴിയുന്നിടത്തോളം ദൂരത്തിൽ എറിയുകയാണ് ഈ മത്സരം. 1896ൽ ആധുനിക ഒളിമ്പിക്‌സിന്റെ പുനരുജ്ജീവനത്തോടെ പുരുഷൻമാരുടെ ഷോട്ട് പുട്ട് മത്സരം ഒളിമ്പിക്‌സ് ഗെയിംസിന്റെ ഭാഗമായി. വനിതകളുടെ ഷോട്ട് പുട്ട് മത്സരം 1948ലാണ് ഒളിമ്പിക്‌സിന്റെ ഭാഗമാവുന്നത്.
ചരിത്രം
പുരാതന ഗ്രീക്കിൽ ട്രോയ് യുദ്ധകാലത്ത് സൈനികർ പാറകൾ എറിയുന്ന മത്സരങ്ങൾ നടത്തിയിരുന്നതായി ഹോമർ പരാമർശിക്കുന്നുണ്ട്. ആദ്യ നൂറ്റാണ്ടിൽ സ്‌കോട്ടിഷ് ഹൈലാൻഡിൽ പാറ അല്ലെങ്കിൽ ഭാരം എറിയുന്ന മത്സരങ്ങൾ നടന്നതിന് തെളുവുകളുണ്ട്. പതിനാറാം നൂറ്റാണ്ടിൽ ഹെന്റി എട്ടാമൻ രാജാവ് ഭാരം, ഹാമ്മർ ത്രോ മത്സരങ്ങൾ നടത്തിയിരുന്നതായി സൂചനകളുണ്ട്. 19ആം നൂറ്റാണ്ടിൽ സ്‌കോട്ട്‌ലാൻഡിലാണ് ഷോട്ട്പുട്ട് മത്സരങ്ങൾ രൂപപ്പെട്ടത്. 1866ൽ ആരംഭിച്ച ബ്രിട്ടീഷ് അമേച്വർ ചാമ്പ്യൻഷിപ്പിന്റെ ഭാഗമായിരുന്നു ഇത്. 2.135 മീറ്റർ (7.00അടി) വ്യാസമുള്ള വൃത്തവും അതിന്റെ മുന്നിലായുള്ള ഏകദേശം 10 സെന്റിമീറ്റർ (3.9ഇഞ്ച്) വിസ്തൃതിയുള്ള സ്റ്റോപ് ബോർഡിൽ നിന്നാണ് മത്സരാർത്ഥികൾ ഷോട്ട് എറിയുക.
വിവിധതരം ഷോട്ടുകൾ
മണൽ, ഇരുമ്പ്, കാസ്റ്റ് ഇരുമ്പ്, കട്ടിയുള്ള സ്റ്റീൽ, തുരുമ്പ് പിടിക്കാത്ത ഉരുക്ക്, പിത്തള, കൃത്രിമ ഫൈബർ എന്നിവകൊണ്ടെല്ലാം ഷോട്ട് പുട്ട് ബോൾ നിർമ്മിക്കുന്നുണ്ട്.
അവലംബം
വർഗ്ഗം:കായികം വർഗ്ഗം:ട്രാക്ക് ആൻഡ് ഫീൽഡ് മത്സരങ്ങൾ
കപ്പ ടി.വി.
മാതൃഭൂമി തുടങ്ങിയ സ്പെഷ്യാലിറ്റി മലയാളം ചാനൽ ആണ് കപ്പ ടി.വി. 2013 ഫെബ്രുവരി 11-നാണ് ചാനൽ സംപ്രേഷണം ആരംഭിച്ചത്. മാതൃഭൂമി ന്യൂസ് ചാനലിനു ശേഷം അവർ തുടങ്ങിയ രണ്ടാമത്തെ ചാനലാണ് കപ്പ. ഇംഗ്ലീഷ്, മലയാളം എന്നീ ഭാഷകളിലെ പരിപാടികളായിരിക്കും കപ്പ ചാനലിൽ ഉണ്ടാകുക. വിനോദപരിപാടികൾക്കാണ് പ്രാമുഖ്യം. അഞ്ചു മിനിറ്റിൽ കൂടുതൽ ദൈർഘ്യമുള്ള പരിപാടികൾ ഉണ്ടാകില്ല എന്നാണ് ചാനലിന്റെ അവകാശവാദം
അവലംബം
വർഗ്ഗം:മലയാളം ദൃശ്യമാദ്ധ്യമങ്ങൾ വർഗ്ഗം:തിരുവനന്തപുരം ആസ്ഥാനമായുള്ള കമ്പനികൾ
ഹംഗ്പൻ ദാദ
സമാധാനകാലത്തെ എറ്റവും പരമോന്നത സൈനിക പദവിയായ അശോകചക്ര ( മരണാനന്തരം) ലഭിച്ച ഇന്ത്യൻ കരസേനയിലെ ആസ്സാം റെജിമെന്റിലെ ധീരനായ സൈനികനായിരുന്നു ഹംഗ്പൻ ദാദ.
മുൻകാലജീവിതം
1979 ഒക്ടോബർ 2 ന് അരുണാചൽ പ്രദേശ് സംസ്ഥാനത്തെ തിരാപ്പ് ജില്ലയിലെ ബോർദുരിയാ എന്ന ഗ്രാമത്തിൽ ജനിച്ചു. ബാല്യകാലത്ത് ഒഴുക്കിൽ പെട്ട തന്റെ സുഹൃത്തായ സോംഹാങ് ലാമ്രയെ രക്ഷിച്ച് പ്രശംസനേടിയ ഒരു വ്യക്തിയായിരുന്നു ദാദ.
സൈനികസേവനം
1997 ഒക്ടോബർ 28 ന് പാരച്യൂട്ട് റെജിമെറ്റിന്റെ 3 ആം ബറ്റാലിയനിൽ ദാദാ ചേർന്നു. 2005 ൽ ആസ്സാം റെജിമെൻറിൽ കേന്ദ്രത്തിലേക്ക് സ്ഥലംമാറ്റവും സ്ഥാനകയറ്റവും ലഭിച്ചു. ശേഷം 2008 ജനുവരി 24 ന് അസം റെജിമെന്റിന്റെ നാലാമത്തെ ബറ്റാലിയനിൽ ചേർന്നു. തുടർന്ന് കശ്മീർ, ജമ്മു കശ്മീരിലെ ഓപ്പറേഷനുകളിൽ രാഷ്ട്രീയ റൈഫിൾസ് ബറ്റാലിയനിലേക്ക് മാറ്റണമെന്ന് അദ്ദേഹം ആവശ്യപ്പെട്ടു. 2016 മെയ് മാസത്തിൽ അദ്ദേഹം 35 രാഷ്ട്രീയ റൈഫിൾസിൽ നിയമിതനായി ചെയ്യപ്പെട്ടു. കുപ്വാരയിലെ സാബു പോസ്റ്റിലൂടെയുള്ള നുഴഞ്ഞു കയറ്റം തടയുമ്പോൾ രക്തസാക്ഷിത്വം വരിച്ചു. ഇടത്ത്‌|ലഘുചിത്രം| ഹംഗ്പൻ ദാദയുടെ ഭാര്യ 2017 ജനുവരി 26 ന് രാഷ്ട്രപതി പ്രണബ് മുഖർജിയിൽ നിന്നും അശോക് ചക്ര സ്വീകരിക്കുന്നു.
സ്വകാര്യ ജീവിതം
ദാദ വിവാഹിതനായിരുന്നു. ഭാര്യയുടെ പേര് ചാസെൻ ലൊവാങ്ങ്. അവർക്ക് രണ്ട് മക്കളും ഉണ്ട്
സ്മാരകം
ആസാം റെജിമെന്റൽ സെന്റർ (ARC) അദ്ദേഹത്തിന്റെ സേവനത്തെ ഓർമ്മിപ്പിച്ചുകൊണ്ട്, അദ്ദേഹത്തിന്റെ സ്മാരകം ദാദയുടെ ഭാര്യ ഉദ്ഘാടനം ചെയ്തു. വാർഷിക ഫുട്ബോൾ, വോളിബോൾ ടൂർണമെന്റുകളെ അരുണാചൽപ്രദേശിലെ അന്നത്തെ മുഖ്യമന്ത്രിയായിരുന്ന പെമ ഖണ്ഡു, ഹംഗ്പൻ ദാദ മെമ്മോറിയൽ ട്രോഫിപുനർനാമകരണം ചെയ്തു.
അവലംബം
വർഗ്ഗം:അശോക് ചക്ര ലഭിച്ചവർ വർഗ്ഗം:2016-ൽ മരിച്ചവർ വർഗ്ഗം:1979-ൽ ജനിച്ചവർ വർഗ്ഗം:Pages with unreviewed translations
റമദ
റമദ തെക്കുപടിഞ്ഞാറൻ അമേരിക്കൻ ഐക്യനാടുകളിൽ കാണപ്പെടുന്നതും താൽക്കാലികമായോ സ്ഥിരമായോ നിർമ്മിക്കപ്പെടുന്നതുമായ ഒരു സംരക്ഷണപ്പന്തലാണ്. ഇവയ്ക്ക് ഒരു മേൽക്കൂരയുണ്ടാകുമെങ്കിലും ഭിത്തികൾ ഉണ്ടാകാറില്ല, അല്ലെങ്കിൽ ഭാഗികമായി മാത്രം മറയ്ക്കപ്പെട്ടിരിക്കുന്നവയായിരിക്കും.
ഈ മേഖലയിൽ അധിവസിക്കുന്ന ആദിമ അമേരിക്കൻ ഇന്ത്യൻ വർഗ്ഗക്കാർ ചില്ലകളോ കുറ്റിച്ചെടികൾക്കൊണ്ടോ പരമ്പരാഗതമായി റമദ നിർമ്മിക്കുന്നു (ചില്ല എന്നർത്ഥം വരുന്ന സ്പാനിഷ് പദമായ റമയിൽനിന്നാണ് ഈ വാക്കിന്റെ ഉത്ഭവം). എന്നിരുന്നാലും, ഇന്ന് മനുഷ്യർക്കും സാധനങ്ങൾക്കും സൂര്യതാപത്തിൽനിന്നു സുരക്ഷ നൽകുവാനായി കോൺക്രീറ്റ്, തടി, ഉരുക്ക് എന്നിവയാൽ സ്ഥിരമായി നിർമ്മിക്കപ്പെടുന്ന സംരക്ഷണപ്പന്തലുകൾക്കും  ഈ പദം ബാധകമാണ്. ഉദാഹരണത്തിന്, അമേരിക്കൻ ഐക്യനാടുകളിലെ മരുഭൂ പ്രദേശങ്ങളിലെ പൊതു ഉദ്യാനങ്ങളിൽ പിക്നിക് ടേബിളുകൾ, വിശ്രമമുറികൾ, ജല സ്രോതസ്സുകൾ എന്നിവയ്ക്കുമേൽ റമദ നിർമ്മിക്കപ്പെട്ടിരിക്കുന്നു. ലോകത്തിന്റെ ഈ ഭാഗത്ത് കാറ്റ്, മഴ, മഞ്ഞ് തുടങ്ങിയവയേക്കാൾ പരിസ്ഥിതികമായ അപായ സാദ്ധ്യതയുള്ള ഘടകമായി സൂര്യപ്രകാശം ഗണിക്കപ്പെട്ടിരിക്കുന്നതിനാൽ ഒരു മേൽക്കൂര മാത്രംകൊണ്ടു മതിയായ സംരക്ഷണം ലഭിക്കുന്നു. ഈ നിർമ്മിതിക്കു യാതൊരു ഭിത്തികളും ഇല്ലെന്നതിനാൽ നിയന്ത്രണമില്ലാത്ത വായു പ്രവാഹം ലഭിക്കുകയും മേൽക്കൂരക്കു കീഴിൽ ചുറ്റുപാടുകളേക്കാൾ താഴ്ന്ന താപനില നിലനിർത്താൻ ഇതു സഹായകമാവുകയും ചെയ്യുന്നു.
പുണ്യം അഹം
രാജ് നായർ സംവിധാനം ചെയ്ത് 2010 - ൽ പുറത്തിറങ്ങിയ മലയാളചലച്ചിത്രമാണ് പുണ്യം അഹം. പൃഥ്വിരാജ്, സംവൃതാ സുനിൽ, നെടുമുടി വേണു എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്.
പുറത്തേക്കുള്ള കണ്ണികൾ
ചലച്ചിത്രത്തിന്റെ വെബ്‌സൈറ്റ്
വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വാക്സിൻ
ഒരു നിശ്ചിത രോഗത്തിനെതിരേ ശരീരത്തിന്റെ പ്രതിരോധശേഷി വർദ്ധിപ്പിക്കുന്ന ജീവക്കൂട്ടിനെയാണ് വാക്സിൻ എന്നു പറയുന്നത്. രോഗാണുക്കളെ നശിപ്പിക്കാൻ രോഗാണുക്കളെ തന്നെ ഉപയോഗിക്കുക എന്നതാണ് വാക്സിനേഷന്റെ തത്ത്വം. രോഗാണുക്കൾക്കെതിരെ പ്രവർത്തിക്കാൻ ശേഷിയുള്ള ശ്വേത രക്താണുക്കളെ നേരത്തെ സജ്ജമാക്കുകയാണ് വാക്സിനേഷനിൽ ചെയ്യുന്നത്. ആന്റിജനുകളുടെ സാന്നിധ്യം മനസ്സിലാക്കി അവയ്ക്കെതിരെ ഉത്തേജിതമാകുവാൻ ലിംഫോസൈറ്റുകൾക്ക് കഴിവുണ്ട്. ജീവനുള്ളവയും ഇല്ലാത്തവയുമായ രോഗാണുക്കളെ വാക്സിനുകളായി ഉപയോഗപ്പെടുത്തുന്നുണ്ട്. പേപ്പട്ടി വിഷബാധയ്കെതിരെയുള്ള റാബിസ് വാക്സിനുകൾ, പോളിയോ രോഗത്തിനതിരെയുള്ള സാൽക്ക് വാക്സിനുകൾ എന്നിവയിൽ മൃതങ്ങളായ അണുക്കളെയാണ് ഉപയോഗിക്കുന്നത്. ക്ഷയരോഗത്തിനെതിരെയുള്ള ബി.സി.ജി കുത്തിവയ്പിന് ജീവനുള്ളതും നിർവീര്യമാക്കപ്പെട്ടതുമായ രോഗാണക്കളെ ഉപയോഗിക്കുന്നു. വസൂരി രോഗബാധയ്കെതിരെ സജീവമായ ഗോവസൂരി രോഗാണുക്കളെയാണ് ഉപയോഗിച്ചിരുന്നത്. ചില വാക്സിനുകളിൽ രോഗാണുക്കൾ ഉൽപാദിപ്പിക്കുന്ന ടോക്സിനുകൾ നിർവീര്യമാക്കിയാണ് ഉപയോഗിക്കുന്നത്.
തരങ്ങൾ
വാക്സിനുകളിൽ സാധാരണയായി രോഗകാരക ശേഷി ഇല്ലാതാക്കിയതോ നിർജ്ജീവമായതോ ആയ അണുകളൊ അവയിൽ നിന്ന് ഉരുത്തിരിഞ്ഞ ശുദ്ധീകരിച്ച ഉൽപ്പന്നങ്ങളോ അടങ്ങിയിട്ടുണ്ട്.
വ്യത്യസ്ത തന്ത്രങ്ങൾ ഉപയോഗിച്ച് നിർമ്മിക്കുന്ന നിരവധി തരം വാക്സിനുകൾ ഉപയോഗത്തിലുണ്ട്.
അറ്റെന്വേറ്റഡ് വാക്സിൻ
മാരകസ്വഭാവമുള്ള ഒരു രോഗകാരി സൂക്ഷ്മാണുവിനെ നിരുപദ്രവകരമാക്കി മാറ്റി നിർമ്മിക്കുന്ന വാക്സിനാണ് അറ്റെന്വേറ്റഡ് വാക്സിൻ അല്ലെങ്കിൽ ലൈവ് അറ്റെന്വേറ്റഡ് വാക്സിൻ എന്ന് അറിയപ്പെടുന്നത്. ഇവയിൽ പലതും സജീവമായ വൈറസുകളാണ്, പക്ഷെ അവയുടെ രോഗമുണ്ടാക്കുന്ന വൈറസ് ഗുണങ്ങൾ ഇല്ലാതാക്കുന്ന സാഹചര്യങ്ങളിൽ വളർത്തിയെടുക്കുന്നു. ഇത്തരം മിക്ക വാക്സിനുകളും വൈറൽ ആണ്, ചിലത് ബാക്ടീരിയലും. അഞ്ചാംപനി വാക്സിൻ, മുണ്ടിവീക്കം വാക്സിൻ, റുബെല്ല വാക്സിൻ, മഞ്ഞപ്പനി പ്രതിരോധമരുന്ന്, ചില ഇൻഫ്ലുവെൻസ വാക്സിൻ എന്നിവയാണ് ലൈവ് അറ്റൻ‌വേറ്റഡ് വാക്സിനുകളുടെ സാധാരണ ഉദാഹരണങ്ങൾ. അറ്റന്വേറ്റഡ് വാക്സിനുകൾക്ക് ഗുണങ്ങളും ദോഷങ്ങളുമുണ്ട്. ദീർഘകാലം നിലനിൽക്കുന്ന ശക്തവും ഫലപ്രദവുമായ രോഗപ്രതിരോധ പ്രതികരണത്തെ ഉത്തേജിപ്പിക്കുന്നു എന്നതാണ് പ്രധാന ഗുണം. അപൂർവ സന്ദർഭങ്ങളിൽ വൈറസ് അതിന്റെ വൈൽഡ് രൂപത്തിലേക്ക് തിരിയുകയോ അല്ലെങ്കിൽ ഒരു പുതിയ സ്ട്രെയിൻ ആയി പരിവർത്തനം ചെയ്യുകയോ ചെയ്യുക വഴി രോഗകാരിയായി മാറാം.
നിർജ്ജീവ വാക്സിൻ
നിയന്ത്രിത സാഹചര്യങ്ങളിൽ കൾച്ചർ മീഡിയയിൽ വളർത്തി, രോഗം ഉണ്ടാക്കാനുള്ള ശേഷി ഇല്ലാതാക്കി നിർജ്ജീവമാക്കിയ വൈറസ് കണികകൾ, ബാക്ടീരിയകൾ അല്ലെങ്കിൽ മറ്റ് രോഗകാരികൾ എന്നിവ അടങ്ങിയ വാക്സിനാണ് നിർജ്ജീവ വാക്സിൻ എന്ന് അറിയപ്പെടുന്നത്. ചൂട് അല്ലെങ്കിൽ ഫോർമാൽഡിഹൈഡ് പോലുള്ള രാസ, ഭൗതിക രീതികൾക്ക് പുറമേ, പോറിംഗ് എന്ന പുതിയ രീതിയും വൈറസ് നിർജ്ജീവമാക്കുന്നതിന് ഉപയോഗിക്കാം. വൈറസ്, ബാക്ടീരിയ, ഫംഗസ് എന്നിവകളുടെ പുറന്തോടു പൊട്ടാത്ത വിധം അകത്തുള്ളതൊക്കെ വലിച്ചെടുത്തു വൃത്തിയാക്കുന്ന പ്രക്രിയയാണ് പോറിംഗ്.
ഐപിവി (പോളിയോ വാക്സിൻ), ഹെപ്പറ്റൈറ്റിസ് എ വാക്സിൻ, റാബിസ് വാക്സിൻ, മിക്ക ഇൻഫ്ലുവൻസ വാക്സിനുകളും എന്നിവ ഉദാഹരണങ്ങളാണ്.
ടോക്സോയിഡ്
സൂക്ഷ്മജീവികളേക്കാൾ രോഗത്തിന് കാരണമാകുന്ന നിഷ്ക്രിയ വിഷ സംയുക്തങ്ങളിൽ നിന്നാണ് ടോക്സോയ്ഡ് വാക്സിനുകൾ നിർമ്മിക്കുന്നത്. ടോക്സോയ്ഡ് അടിസ്ഥാനമാക്കിയുള്ള വാക്സിനുകളുടെ ഉദാഹരണങ്ങളിൽ ടെറ്റനസ്, ഡിഫ്തീരിയ എന്നിവയുടെ വാക്സിനുകൾ ഉൾപ്പെടുന്നു. എല്ലാ ടോക്സോയിഡുകളും മനുഷ്യർക്കുള്ളതല്ല; ഉദാഹരണത്തിന്, റോട്ടിൽസ്നെക്ക് കടിയ്ക്കെതിരെ നായ്ക്കൾക്ക് സംരക്ഷണം നൽകാൻ ക്രോറ്റാലസ് അട്രോക്സ് ടോക്സോയ്ഡ് ഉപയോഗിക്കുന്നു.
സബ്യൂണിറ്റ് വാക്സിൻ
സബ്യൂണിറ്റ് വാക്സിൻ, ഒരു രോഗപ്രതിരോധ സംവിധാനത്തിലേക്ക് സജീവമോ നിർജ്ജീവമോ ആയ സൂക്ഷ്മജീവിയെ അവതരിപ്പിക്കുന്നതിനുപകരം അതിന്റെ ഒരു ഭാഗം ഉപയോഗിച്ച് രോഗപ്രതിരോധ പ്രതികരണം സൃഷ്ടിക്കുന്നു. ഹെപ്പറ്റൈറ്റിസ് ബിക്കെതിരായ സബ്യൂണിറ്റ് വാക്സിൻ ഒരു ഉദാഹരണമാണ്, ഇതിൽ വൈറസിന്റെ ഉപരിതല പ്രോട്ടീനുകൾ മാത്രം ഉൾക്കൊള്ളുന്നു.
കൺജുഗേറ്റ് വാക്സിൻ
ചില ബാക്ടീരിയകൾക്ക് രോഗപ്രതിരോധ ശേഷി കുറവുള്ള പോളിസാക്രൈഡ് പുറം കോട്ട് ഉണ്ട്. ഈ പുറം കോട്ടുകളെ പ്രോട്ടീനുകളുമായി (ഉദാ. ടോക്സിൻ) ബന്ധിപ്പിക്കുന്നതിലൂടെ, രോഗപ്രതിരോധ സംവിധാനം പോളിസാക്രറൈഡിനെ ഒരു പ്രോട്ടീൻ ആന്റിജനെപ്പോലെ തിരിച്ചറിയും. ഹീമോഫിലസ് ഇൻഫ്ലുവൻസ ടൈപ്പ് ബി വാക്സിനിലാണ് ഈ സമീപനം ഉപയോഗിക്കുന്നത്.
അവലംബം
വർഗ്ഗം:വാക്സിനുകൾ
എം.എസ്. ദേവദാസ്
മലയാള സാഹിത്യനിരൂപകനും പത്രപ്രവർത്തകനുമായിരുന്നു '''എം.എസ്. ദേവദാസ്'''
ജീവിതരേഖ
മണക്കുളത്തു മുകുന്ദരാജയും കുട്ടിമാളുഅമ്മയുടേയും പുത്രനായി, 1912 ഒക്ടോബർ 15നു് തൃശൂരിലെ വരയിടത്ത് ജനിച്ചു. ടാഗോറിന്റെ വിശ്വഭാരതിയിൽ വിദ്യാഭ്യാസം നടത്തിയ ദേവദാസ് എം.എ. ബിരുദധാരിയാണു്. കുറച്ചുനാൾ സിംഗപ്പോരിലും പിന്നീട് കേരളത്തിലെ ചില കോളജുകളിലും അധ്യാപകനായി പ്രവർത്തിച്ചു. മാർക്സിസ്റ്റ് പാർട്ടിയിൽ പ്രവർത്തിക്കുകയും ദേശാഭിമാനിയുടെ പത്രാധിപരായി സേവനമനുഷ്ഠിക്കുകയും ചെയ്തു. 1981-ലെ ചെറുകാട് പുരസ്കാരം കരസ്ഥമാക്കി
1987 ഡിസംബർ 25നു് എം.എസ്. ദേവദാസ് അന്തരിച്ചു.
പ്രധാനകൃതികൾ
തുടങ്ങിയവയാണ് അദ്ദേഹത്തിന്റെ പ്രധാന കൃതികൾ.
അവലംബം
വർഗ്ഗം:മലയാളം എഴുത്തുകാർ വർഗ്ഗം:മലയാള എഴുത്തുകാർ - അപൂർണ്ണലേഖനങ്ങൾ വർഗ്ഗം:പത്രപ്രവർത്തകർ
ബാർബറ എ. ഗിവൻ
ഒരു അമേരിക്കൻ ഓങ്കോളജിസ്റ്റാണ് '''ബാർബറ എ. ഗിവൻ'''.